
Sfânta cuvioasă Xenia din Roma 
(24 ianuarie) 

Sfânta Xenia s-a născut la Roma, pe la începutul secolului al V-lea, într-o familie 
bogată de senatori. Numele ei de botez era Eusebia. La vârsta de 17 ani, în mo- 
mentul în care părinţii ei îi hotărâseră o căsătorie din interes, ea a ales să fugă, 
împreună cu două slujnice, în Insula Cos (K6s) din Marea Egee. A făcut acest lu- 
cru din dragoste faţă de Hristos, căci pentru ea adevărata logodnă era unirea cu El. 
A renunțat la numele Eusebia, luându-și numele Xenia (grec. Sevia - străina), vrând 
să arate prin acest gest că se înstrăinează de lumea aceasta, pentru a se dedica nu- 
mai celor sfinte. În urma rugăciunilor sale, l-a întâlnit pe ieromonahul Pavel, care a 
devenit un adevărat părinte duhovnicesc pentru ea. La îndemnul acestuia, Xenia s-a 
stabilit în cetatea Milassa din Caria (o veche provincie romană situată în sud-estul 

Asiei Mici) şi a îmbrăcat haina monahală. Aici a ridicat o bisericuţă închinată 
Sfântului Ştefan întâiul-mucenic, precum și o mică mănăstire, în care se va nevoi 
împreună cu cele două slujitoare ale sale cu care fugise din Roma, dar şi cu alte fe- 
cioare din împrejurimile cetăţii. Sfânta Xenia era într-o continuă priveghere, înfrâ- 
nare şi smerenie. Purta nişte haine vechi, dar considera că trupul său este nevrednic 
chiar şi de acestea. Toată viaţa ei era întru umilinţă şi vărsare a lacrimilor. Atunci 
când cuvioasa Xenia a trecut la cele veşnice, pe la amiază, pe cer s-a arătat, dea- 
supra mănăstirii, o cunună de stele foarte luminoasă având în mijlocul ei o cruce, 
iar această cunună strălucea mai mult decât soarele. Biserica Ortodoxă o prăz- 
nuiește la data de 24 ianuarie. 

In această lună (ianuarie), ziua a douăzeci şi patra - Preacuvioasa maica 
noastră Xenia (Minei) 


La Vecernie 
La Doamne strigat-am..., Stihirile cuvioasei, glasul 1: 


Podobie: Ceea ce eşti bucuria Cetelor cereşti şi pe pământ oamenilor tare folosi- 
toare, prea curată Fecioară miluieşte-ne pe noi cei ce scăpăm la tine. Că nădejdile 
noastre, după Dumnezeu, întru tine le-am pus, Născătoare de Dumnezeu. 


Mai-nainte strămutându-te, cinstită cu gândirea şi adeverind cu fapta, ceea ce ai so- 
cotit cu cugetul, ai ieşit din sălbăticeasca deşertăciune a deşertăciunilor, şi ţi-ai în- 
dreptat călătoria, înstrăinându-te cu suirea cea aspră a bunătăţilor fericită Xenia. 


Aşezându-te în limanul sânului de pământ celui dumnezeiesc, ai trecut furtuna va- 
lurilor lumii, iar luntrea sufletului tău necufundată purtându-o, cinstită, de valurile 
amărăciunii desfătărilor, petreci plină de poverile cele tainice. 


Înstrăinându-te cu dumnezeiască urmarea lui Dumnezeu, celui ce pentru noi S-a 
pogorât de sus către noi, ca să înalțe pe cei căzuţi, ai rămas înţeleaptă, necunoscută 
rudeniilor; iar credincioşilor şi lui Dumnezeu, mai ales ai fost cunoscută, rugându- 
te Xenia totdeauna. 

Slavă Tatălui şi Fiului şi Sfântului Duh. Şi acum şi pururea şi în vecii vecilor. (a 
Născătoarei) 


Preaslăvită eşti în neamurile neamurilor, Maică Fecioară curată, Născătoare de Du- 
mnezeu, Marie, apărătoarea lumii, care ai născut cu trup pe Fiul Tatălui celui fără 
început şi împreună veşnic cu Duhul adevărat. Pe care roagă-L să ne mântuim noi. 


A Crucii, a Născătoarei, asemenea 


Dacă a văzut Fecioara cea fără prihană pe Fiul său spânzurat pe Cruce, tânguindu- 
se striga: Preadulcele meu Fiu! Ce este această nouă şi minunată vedere ? Cum Te- 
ai pironit cu trupul pe Cruce ? Cel ce toate le ţii în mâna Ta. 


Tropar, glasul al 8-lea: Întru tine maică cu osârdie s-a mântuit cel după chip; că 
luând Crucea, ai urmat lui Hristos; şi lucrând, ai învăţat să nu se uite la trup, că este 
trecător; ci să poarte grijă de suflet, de lucrul cel nemuritor. Pentru aceasta şi cu 
îngerii împreună se bucură, cuvioasă Xenia, duhul tău. 


Slavă Tatălui şi Fiului şi Sfântului Duh. Și acum şi pururea şi în vecii vecilor, a 
praznicului 


La Utrenie 

Canoanele - Amândouă din Octoih şi al cuvioasei pe 4. 

Canonul cuvioasei 
Cântarea 1-a, glasul al 8-lea 
Irmos: Cântare să înălțăm popoare minunatului Dumnezeului nostru, celui ce a 
mântuit din robie pe Israil, cântare de biruinţă cântându-i şi strigând: Să cântăm 
Ție unuia Stăpânului. 
Străin fiind de toată bunătatea şi fiind depărtat de Dumnezeu prin fapte necuvioase, 
fă-mă al Lui cu rugăciunile tale cele bine primite Xenia cinstită cuvioasă, pe mine, 
care laud viaţa ta cea străină. 
Aprinzându-te pe tine focul cel înţelegător, ca pe o materie lesne arzătoare, te-a 


plecat să te lepezi cu gând bărbătesc de înşelăciunea cea lumească şi de logodnicul 
cel trupesc, şi a te logodi, curat cu Domnul. 

Slavă Tatălui şi Fiului şi Sfântului Duh. 

Cugetând viaţa străină, de ceea ce din veac este în Cer, şi nu se trece, ţi-ai răsplătit 
numirea ca şi cu fapta, şi ai alergat ca un cerb setos pe urma logodnicului Celui 
nemuritor. 

Şi acum şi pururea şi în vecii vecilor (a Născătoarei de Dumnezeu) 

Să lăudăm credincioşii cu cântări pe Maria cea prea curată Născătoarea de Dumne- 
zeu, pe cea plină de daruri, pe acoperământul cel dumnezeiesc, pe limanul cel lini- 
ştit, pe mântuirea credincioşilor. 

Cântarea a 3-a 


Irmos: Cela ce ai întărit cerurile... 


Biruind dragostea cea dumnezeiască pe sufletul tău cel curat, te-a plecat pe tine, 
curată, să uiţi ostenelile sihăstriei şi firea. 


Îndulcindu-te de frumuseţile logodnicului Celui nemuritor, frumuseţile trupului ţi 
le-ai veştejit, şi te-ai arătat prea frumoasă, locuind în dumnezeiasca cămară cea de 
Mire. 

Slavă Tatălui şi Fiului şi Sfântului Duh. 


Dobândind aripi poleite ale bunătăţilor, ai zburat către înălțimea Cerului, fericită, 
ca o porumbiţă nestricată. 


Şi acum şi pururea şi în vecii vecilor (a Născătoarei de Dumnezeu) 


Fecioară, ceea ce eşti nor luminos al Soarelui celui înţelegător, şi prea luminat, ca- 
re a răsărit din pântecele tău, luminează sufletele, celor ce te laudă. 


Irmosul: Cela ce ai întărit cu cuvântul cerurile, şi pământul l-ai întemeiat pe ape 
multe, întăreşte-mă către cântarea slavosloviei Tale, Doamne. 


Sedealna, glasul al 8-lea: 


Podobie: Pe Înţelepciunea şi Cuvântul în pântecele tău zămislind fără ardere, 
Maica lui Dumnezeu, în chip de negrăit ai născut pe Cel ce a făcut toate şi în bra- 


Ar Dr De De De de De Dr Dr De De e Dr Dr dr De de De de de dr fr Ar A 


Xp XP XP XP IP ID e E 30 IE 3 2 2 2 E E 30 30 30 3 De DP E IE IE E IE XX 


De De de De Ar dr De De De De De Dr Dr de De De dr De Dr Dr de de de dr drd 


Xp XP XP IP 3 IE E 2 E 30 E 3 2 2 2 27 e 30 E IE IE 2 E XX 


țele tale ai avut pe Cel ce ţine toate şi la sân ai hrănit pe Cel ce hrăneşte lumea. 
Pentru aceasta, te rog pe tine, Preasfântă Fecioară, să mă izbăveşti de greşeli, când 
va fi să stau înaintea feţei Ziditorului meu, Stăpână Fecioară curată, atunci să-mi 
dăruieşti ajutorul tău, că pe tine te am nădejde eu, robul tău. 


Iubind pe Cuvântul lui Dumnezeu- Tatăl, care S-a arătat pe pământ pentru bunătate, 
i-ai urmat ca unui Mire, prea fericită, şi cu osârdie ai părăsit pe mirele cel stricăcios 
şi patria, şi bogăţia cea trecătoare. Pentru aceasta vieţuind pe pământ străin, pre- 
cum îţi este şi numele, ai omorât patimile, şi ai câştigat moştenirea celor vii, de 
Dumnezeu insuflată Xenia; roagă-te lui Hristos Dumnezeu, iertare de greşeli să dă- 
ruiască, celor ce prăznuiesc cu dragoste sfântă pomenirea ta. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. (a 
Născătoarei) 


Întru ispite de multe feluri de nevoi, ale vrăjmaşilor celor văzuţi şi nevăzuţi am că- 
zut, şi de furtuna păcatelor mele celor fără număr fiind ţinut, prea curată, ca şi către 
o caldă folositoare, şi acoperământ, şi liman al meu alerg la bunătatea ta. Pentru 
aceasta, prea curată, roagă pe Cel ce S-a întrupat fără de sămânță din tine, pentru 
toţi robii tăi, cei ce te lăudăm neîncetat, Născătoare de Dumnezeu, prea curată, ru- 
gându-L pe Acela cu dinadinsul, iertare de păcate să dăruiască, celor ce ne închi- 
năm cu credinţă dumnezeieştii naşterii tale. 


A Crucii, a Născătoarei 


Mieluşeaua văzând pe Cruce pe Mieluşelul şi Păstorul şi Mântuitorul, se văita lă- 
crimând cu amar, strigând: Lumea se bucură luând mântuire prin Tine, iară pânte- 
cele meu arde văzând răstignirea Ta, care o rabzi pentru îndurarea milei. Îndelung- 
Răbdătorule Doamne, adâncul milei şi izvor nedeşertat, milostiveşte-Te şi dă- 
ruieşte iertare de greşeli, celor ce laudă cu credinţă dumnezeieştile Tale patimi. 


Cântarea a 4-a 
Irmos: Cuvinte, din munte umbros din una Născătoarea de Dumnezeu, cu dumne- 
zeiască vedere, proorocul mai înainte a cunoscut că vei să Te întrupezi; şi cutre- 


murându-se slăvea puterea Ta. 


Adus-ai lui Hristos zestre: curăţia, omorârea mădularelor şi ostenelile înfrânării; şi 
în locul acestora ai primit Impărăţia Cerească şi desfătarea cea veşnică. 

Udându-ţi aşternutul cu lacrimi cuvioasă şi mâncând pâinea cu cenușă, ai câştigat 
mângâierea cea nemuritoare şi desfătarea Raiului. 


Slavă Tatălui şi Fiului şi Sfântului Duh. 


Dându-te pe sineţi pildă de bunătăţi ai tras multe suflete către mântuire, care s-a 
depărtat de dorirea lumii, cugetătoare de Dumnezeu Xenia, vrednică de laudă. 


Și acum şi pururea şi în vecii vecilor (a Născătoarei de Dumnezeu) 


Bucură-te de la noi, Preasfântă Născătoare de Dumnezeu. Bucură-te, ceea ce ai nă- 
scut bucuria lumii. Bucură-te, singură sprijineala oamenilor, binecuvântată Născă- 
toare de Dumnezeu, Fecioară. 


Cântarea a 5-a 


Irmos: Întunericul sufletului meu risipeşte-l, Dătătorule de lumină, Hristoase, 
Dumnezeule cel ce ai gonit întunericul cel mai dinainte al adâncului şi-mi dăruieşte 
lumina poruncilor Tale, Cuvinte, ca mânecând să Te slăvesc pe Tine. 


Ca o unice dorind dumnezeiasca frumuseţe a Păstorului, strigat-ai: Unde păstoreşti 
acum Mire? Unde Te odihneşti? Spune-mi; căci doresc şi mă aprind totdeauna a 
vedea faţa Ta cea prea frumoasă. 


Dragostea este frumuseţea mea, Mirele strigă, de mă cauţi cinstită, cea luminată cu 
bunătăţile, caută-mă în ceruri că Eu acolo păstoresc şi totdeauna îmi chem oile pă- 
şunii Mele. 


Slavă Tatălui şi Fiului şi Sfântului Duh. 

Turturea prea frumoasă, rândunea prea luminată şi privighetoare înţelegătoare te-ai 
arătat Xenia cinstită şi frumuseţe păstrată lui Hristos, scăpând de cursele cele înţe- 
legătoare ale vânătorilor, vrednică de laudă. 

Şi acum şi pururea şi în vecii vecilor (a Născătoarei de Dumnezeu) 

Pe Cel de sus fără de Maică, în vremile cele de apoi L-ai născut celor de Jos fără de 


tată, Fecioară, înființându-Se deplin cu al nostru pentru multa bunătate. Pe care 
roagă-L, să se mântuiască de stricăciune, cei ce te laudă. 

Cântarea a 6-a 
Irmos: Curăţeşte-mă Mântuitorule... 


Viaţa ta cea străină, şi nevoinţa cea peste fire de om, mărindu-o Cel ce pentru tine 
S-a înstrăinat, prea lăudată, te-a împodobit cuvioasă, cu semne şi cu minuni cu ade- 
vărat minunate. 


Pe mine, care m-am înstrăinat departe de poruncile Dumnezeului nostru, apropie- 
mă de Dânsul cu rugăciunile tale, cuvioasă, şi mă fă străin de gheena cea cumplită, 
şi de patimile cele ce mă cuprind. 


Slavă Tatălui şi Fiului şi Sfântului Duh. 


Când înconjurarea de stele te vestea mai presus de gând la cei de aproape, şi la cei 
de departe, cu mijlocire străină, atuncea fiind încununată cu înconjurarea bună- 
tăților, te-ai suit către Hristos, de care doreai mărită Xenia. 


Și acum şi pururea şi în vecii vecilor (a Născătoarei de Dumnezeu) 


Cela ce şade necuprins pe umerii Heruvimilor, a locuit în pântecele tău cuprins cu 
trupul, iară nu cu Dumnezeirea, şi din tine a ieşit, ca să mântuiască pe oameni. 


Irmosul: Curăţeşte-mă Mântuitorule, că multe sunt fărădelegile mele, şi mă ridică 
dintru adâncul răutăţilor rogu-mă. Căci către Tine am strigat, şi mă auzi Dumne- 
zeul mântuirii mele. 


Condac, glasul al 2-lea: 
Podobie: Cu curgerile sângiurilor... 


Pomenirea ta cea de străini iubitoare Xenia săvârşindu-o, noi cei ce te cinstim pe ti- 
ne cu dragoste, lăudăm pe Hristos, cel ce ţi-a dat ţie întru toate putere de tămădui- 
ri; pe care roagă-L totdeauna pentru noi toţi. 


Icos: Pe Hristos, cel ce S-a născut din Fecioară în chip străin, Xenia mărită, roagă- 
L să ne fie Milostiv, nouă celor ce alergăm la tine după datorie, din suflet şi din ini- 
mă curată şi cu bună credinţă ne silim a lăuda pomenirea ta. Care toate Puterile ce- 
reşti ca pe o purtătoare de lumină, şi fără prihană, şi sfântă prăznuirea ta după vred- 
nicie o a cinstit, mărită. Care te rogi neîncetat pentru noi toţi. 

Sinaxar 


In această lună, în ziua a douăzeci şi patra, pomenirea Sfintei maicii noastre 
Xenia. 


Stih: Xenia se înstrăinează de viaţa aceasta arătat, 
De care şi mai înainte vieţuind, era străină cu adevărat. 


Amândouă slujnicele Xeniei sunt murind, 
De bunătăţile aceleia neînstrăinate fiind. 


În douăzeci şi patru de zile Xenia a venit, 
In sălăşluirea Cerului şi s-a odihnit. 


Fericita aceasta şi pururea pomenita Xenia a fost din marea şi slăvită cetate a Ro- 
mei, din neam cinstit şi râvnitor. Deci vrând părinţii ei să o mărite, şi gătind toate 
cele ce erau de treaba nunţii, ea s-a sculat de a fugit din cămara cea de nuntă, cu 
alte două femei tinere slujnice ale sale, care făcându-şi călătoria pe mare şi trecând 
şi prin alte locuri, au sosit la cetatea ce se cheamă Milassa, şi mai vârtos au nimerit 
la acea cetate, fiind îndemnată de dumnezeiescul Pavel, monahul şi preotul care 
arătându-se de la Dumnezeu în ostrovul Co, a îndreptat-o spre cele mai bune, în 
care loc făcând o biserică pe numele Sfântului întâiului mucenic Ştefan, împreună 
cu cele două slujnice ale ei, şi cu alte câteva fecioare ce se adunase acolo, au arătat 
multă nevoinţă, aducându-se pe sine spre cereasca petrecere, cu toată răbdarea. Şi 
părăsirea simțirii poftelor lumeşti. 


Deci petrecându-şi bine viaţa şi după cuvioasa aceea şi fericita ei moarte, şi-a luat 
de sus mărturia; că întru amiază luminând soarele pământul, s-a ivit o cruce de 
stele, care era înconjurată de raze luminoase, atât cât se părea a fi o cunună feri- 
citei, dată ei de la Dumnezeu pentru îndelungatul post, şi priveghere şi feciorie. 


Și aceasta este adevărat, că după îngroparea moaştelor sale în pământ, nu s-a mai 
văzut acea stea cu raze. Deci s-a descoperit şi lucrurile cele despre sfânta, spunând 
una din slujnicele sale când vrea să moară, din ce patrie şi din ce neam era fericita. 
Și numele cel de la părinţi, care se chema Evsevia, şi deci vrând ea a nu se cunoa- 
şte, şi-a pus numele pe urmă Xenia. 


Tot în această zi, pomenirea Sfinţilor mucenici: Pavel, Pavsirion şt Teodotion. 


Stih: Pavsirion şi Pavel amândoi fraţii cei răbdători, 

Curgerea râului îi arată şi împreună nevoitori. 


lată grumazul să fie dar sabia viand, 
Strigă Teodotion pe Dumnezeu dorind. 


Aceştia erau pe vremea lui Dioclețian şi Maximian împărații, şi Arian ighemonul 
în Cleopatrida, frați după trup, din tânără vârstă îmbrăcaţi în schima monahicească. 
Și erau de ani când au fost prinşi, Pavel de treizeci şi şapte, iară Pavsirie de două- 
ZECI Şi Cinci. 


Deci aflând de prinderea lor, Teodotion fratele lor, lăsând petrecerile prin munţi cu 
tâlharii, (căci şi el era părtaşi obiceiului acelora) a venit ca să-i vadă pe ei, şi să li 
se închine; şi văzându-i pe ei că stă în judecată, n-a cutezat a se apropia, ci ducân- 
du-se într-o parte, cugetă întru sine, oare ce fel de moşteniri vor dobândi fraţii săi. 
Și înfierbântându-se, s-a întors şi s-a mărturisit pe sine creştin înaintea tiranului 
Arian, Şi sărind asupra lui, îl pogort pe el de pe scaun. Deci îndată cuie înfocate 1-a 
fost bătute prin coaste, încă şi în pântece şi şi-a primit sfârşitul vieţii tăindu-i-se 
capul de sabie. Iar Pavel şi Pavsirie, fiind aruncaţi în râu şi-au săvârşit mucenicia. 


Tot în această zi, pomenirea Sfântului mucenic Vavila cel din Sicilia, şi Timotei 
şi Agapie, ucenicii lui. 


Stih: Vavila mai-nainte împotriva dracilor s-a nevoit, 
Apoi şi prin sânge s-a chinuit. 


Pe Agapie împreună cu Timotei cel lăudat, 
Ii cunosc următori învățătorului prea arătat. 


Acest sfânt mucenic Vavila, de bun neam fiind după marele lov, despre răsăriturile 
soarelui, a fost născut din părinţi de bun neam şi iubitori de Dumnezeu, în vestita 
Teopoli. Şi învăţându-se întru ea, cu învăţătura şi înţelepciunea Domnului; şi sfin- 
țitele dumnezeieşti Scripturi, degrab cu silință învăţându-le, şi din tânără vârstă iu- 
bind pe Hristos, a urât lumea. Deci murind părinții săi, a împărțit bogăţia pe la să- 
raci, şi la văduve şi la sărmani. Şi scuturându-se pe sine, de toată lumeasca materie, 
suindu-se în munte se liniştea având cu sine, şi pe amândoi ucenicii săi, pe Agapie 
şi Timotei. 


Deci făcându-se şi preot, după vrednicie a cinstit cinul preoţiei. Dar fiindcă necre- 
dincioşii şi vărsătorii de sânge Elini, grăbeau ca să-l vândă pe el ighemonilor, 
lăsând Roma, s-a dus la Sicilia, împreună cu amândoi ucenicii săi. Zăbovindu-se 

acolo, pe mulți a luminat cu darul ce locuia întru el, aducându-i la cunoştinţa de 
Dumnezeu. 


Ci fiindcă cetatea nu se poate ascunde, deasupra muntelui stând, precum este scris, 
nici acesta s-a tăinuit de ighemonul de acolo. Deci prăznuindu-l pe el, împreună cu 
amândoi ucenicii săi, îndată ce a văzut că cu îndrăzneală mărturiseşte pe Hristos 
Dumnezeul adevărat, mai întâi i-au bătut cu feluri de toiege năvălind asupra lor şi 
roşindu-le trupurile lor. Apoi purtându-i pe ei prin cetate prin muncitori, cu feluri 
de chipuri şi fără omenie îi ustură: una adică, îngrozind prin ei cetățile Siciliei, iară 
alta, plinindu-şi osebita patimă, prin pedeapsa lor. 


Însă sfinţii mucenici se întăreau, privind la veşnicele bunătăţi. Iar a doua zi tăindu-i 
pe ei cu săbiile, i-au aruncat în foc. Însă nu a vătămat focul nicidecum trupurile lor, 
ci întregi şi nevătămate le-a păzit. Pe care şi luându-le oarecari credincioşi după 
vrednicie, le-au îngropat în insula Siciliei. 


Tot în această zi, pomenirea prea cuviosului părintelui nostru Macedonie. 


Stih: Din nenumăratele părinteştile tale lăcaşuri a câştiga dorind, 
Hristoase şi Macedonie unui este luând. 


Acest întru sfinți părintele nostru Macedonie, avea luptă şi privelişte vârfurile 
munţilor. Nu într-un sat întemeindu-se, ci acum întru acesta sălăşluindu-se, acum 
în celălalt mutându-se, în Fenicia, Siria, şi Cilicia. Şi aceasta o făcea, fugind de 
îmbulzeala celor ce năzuiau la el. 


Deci patruzeci şi cinci de ani a petrecut aşa, neavând cort, nici colibă, ci într-o cră- 
pătură adâncă, avându-şi şederea. lar după ce s-a făcut preot, a ascultat de cei cel 
rugau şi şi-a făcut chilie. Mai pe urmă întrebuința şi căsuțe, nu ale sale, ci străine, 
douăzeci şi cinci de ani a petrecut, sălăşluindu-se în colibă şi în căsuțe. Încât se 
adună anii luptelor sale la şaptezeci, cu pâine de orz şi cu apă patruzeci de ani hră- 
nindu-se. Mai în urmă însă în neputinţă căzând, se hrănea cu o mică părticică de 
pâine şi cu apă. 


Acest minunat, mare făcător de minuni făcându-se, draci din oameni izgonind şi 
feluri de boli vindecând şi alte nu puţine prea mărite săvârşea. 


Acestuia odată 1-a adus o femeie, care prea mult cu covârşire mânca, din lucrarea 
drăcească, şi mult pentru dânsa tânguindu-se rudele sale, se rugau cei ce o adusese 

la sfântul ca să o miluiască şi să o vindece pe ea. lar sfântul făcând rugăciune a fă- 
cut-o pe ea să mănânce fireşte; căci mânca peste măsură de mult. 


Și lui Dumnezeu cu curăţenie, şi cu stăruinţă slujind ani şaptezeci, s-a mutat către 
Domnul. 


Tot în această zi, aducerea moaştelor Sfântului prea cuviosului mucenic Ana- 
stasie persul. 


Stih: Anastasie pentru nevoinţele tale te-ai încununat, 
Iară nouă darul moaştelor tale ne-ai dat. 


Mergând Iraclie împăratul la Persia şi murind Hosroiu, împăratul perşilor, iar un 
călugăr de la mănăstirea mucenicului, văzând oastea împăratului, s-a bucurat. Şi 
era cu poporul creştinilor, care se întorceau pe la locurile lor şi venind la egumenul 
său, i-a adus moaştele mucenicului, şi a povestit, că la Persia a tămăduit pe un în- 
drăcit, punându-le deasupra lui. 


Deci Iraclie la douăzeci de ani după împărăția lui, a adus în Ierusalim cinstitul 
lemn. 


lar un episcop fiind trimis de arhiepiscopul cel mai mare, în părțile Romanilor, a 
luat moaştele sfântului de le-a dus la Chesaria şi dând acolo puţină parte, cealaltă o 
a oprit, iar cinstitul cap al mucenicului, şi icoana, se cinsteşte şi se închină de cei 
credincioşi în marea şi vechea Romă. 


Tot în această zi, pomenirea Sfinţilor mucenici Ermoghen şi Mamant. 


Stih: Ermoghen şi Mamant prietenii lui Hristos cu adevărat, 
A muri pentru el nicicum s-au înfricoşat. 


Tot în această zi, pomenirea cuviosului nostru părinte Filon, episcopul Cal- 
pasiei, care în pace s-a săvârşit. 


Stih: Filon din pământeni era lui Hristos neamuri aducând, 
Căci de la el darul a fost având. 


Tot în această zi, prea cuviosul părintele nostru Filipie preotul, care cu pace s-a 
săvârşit. 

Stih: Precum caii cei alergători cu adevărat, 
Filipie bucurându-se în ceruri a zburat. 


Tot în această zi, Sfântul mucenic Varsim şi doi fraţi ai lui, care de sabie s-au 
săvârşit. 


Stih: Pe cei trei fraţi dumnezeiasca dragoste i-a legat, 
Și ca să dorească dumnezeiescul sfârşit cel prin sabie i-a înduplecat. 


Tot în această zi, prea cuviosul Zosima, care cu pace S-a săvârşit. 


Stih: Zosima cine va spune îndelung ale tale dureri, 
Precum şi murind tu, cununile nenumăratelor tale osteneli. 


Tot în această zi, pomenirea Sfântului proorocului, Înaintemergătorului şi Bote- 
zătorului loan, aproape de Tavru. 


Stih: Deci limba mea pe propovăduitorul cum va fi lăudându-l, 
Pe care limba lui Hristos mai mare decât pământenii este numindu-l. 


Tot în această zi, cuviosul şi de Dumnezeu purtătorul părintele nostru Dionisie 
cel din Olimp, care cu pace s-a săvârşit. 


Stih: Cu trupul ca un fără de trup ai vieţuit părinte, 
ŞI acum cu îngerii cei fără de trup te veseleşti sfinte. 


Cu ale lor sfinte rugăciuni, Doamne miluieşte-ne şi ne mântuieşte pe noi, Amin. 
Cântarea a 7-a 


Irmos: Tinerii evreieşti, au călcat în cuptor văpaia cu îndrăzneală, şi focul în rouă 
l-au schimbat, strigând; Bine eşti cuvântat Doamne Dumnezeule în veci. 


Roma se laudă cu scutecele tale, iară Milassa şi mai mult se laudă, având moaştele 
tale, din care izvorăşti minuni credincioşilor, mireasă a lui Dumnezeu. 


Râu de tămăduiri te-ai arătat, înecând noianurile patimilor celor ce cântă: Bine eşti 
cuvântat în veci Doamne Dumnezeul părinților noştri. 


Slavă Tatălui şi Fiului şi Sfântului Duh. 

Adormit-ai patimile cele pierzătoare de suflet, prin multe privegheri, fericită, şi ai 
adormit somnul, care se cuvine drepţilor, rugându-te pentru lume. 


Şi acum şi pururea şi în vecii vecilor (a Născătoarei de Dumnezeu) 

Nu înceta rugându-te, Celui ce S-a întrupat din tine mai presus de cuvânt, prea 
lăudată Născătoare de Dumnezeu, să se mântuiască sufletele noastre din cursele 
vrăjmaşului. 

Cântarea a 8-a 

Irmos: Cel ce acoperi cu apă cele... 

Logodindu-te (precum este scris) cu un bărbat, cu Cel frumos în podoabă, cu Hri- 
stos; te-ai nevoit a face tot felul de bunătăţi, cu bună credinţă, şi te-ai sălăşluit în 
dumnezeiasca cămară cea de Mire, slăvită, luând zestre darul de tămăduiri întru to- 
ți veci. 

Lipitu-s-a Hristoase sufletul meu după Tine ca un pământ însetoşat, pe Tine te caut 
Doamne apa cea vie, Ţie îţi aduc ploile lacrimilor, adapă-mă cu râurile dragostei 
Tale, Mântuitorule, întru toţi vecii. 

Binecuvântăm pe Tatăl, şi pe Fiul şi pe Sfântul Duh, Domnul. 
Întrumuseţa-tu-te-ai dorind de Cel cu adevărat dorit, măritu-te-ai fecioară, lipindu- 
te de slăvitul Hristos, tu ai adus Mântuitorului ceată sfântă de fecioare, care ţi-au 
urmat ţie. Cu care dimpreună dănţuieşti acum la lăcaşurile cele de sus. 

Şi acum şi pururea şi în vecii vecilor (a Născătoarei de Dumnezeu) 

Numai pe tine podoaba lui Iacov te-a ales Cuvântul Tatălui, şi în pântecele tău S-a 
sălăşluit, şi precum bine a voit a ieşit Preacurată, mai frumos decât toţi oamenii, ca 
să curețe firea noastră cea întunecată. 


Irmosul: 


Să lăudăm, bine să cuvântăm şi să ne închinăm Domnului cântându-l şi prea înăl- 
țându-L pe Dânsul întru toţi vecii. 

Cel ce acoperi cu ape cele mai pe deasupra ale Tale, Cel ce pui mării hotar nisipul, 
şi toate le ţii, pe Tine te laudă soarele, pe Tine te măreşte luna, Ție îţi aduce toată 
făptura laudă, ca Făcătorului tuturor în veci. 


Cântarea a 9-a 
Irmos: Bine este cuvântat Domnul... 


Petrecând viaţă străină, şi omorând patimile trupului, mărită, ai biruit prin nepu- 
tinţă pe vrăjmaşul cel neputincios, şi acum vieţuieşti în ceruri, unde cu adevărat ţi-a 
fost vieţuirea ca o fecioară curată. 


Bine este cuvântat Domnul, cel ce a arătat cinstitele tale moaşte, liman liniştit de 
tămăduiri celor ce pururea se primejduiesc în noianul, şi în valul patimilor, cinstea 
sihaştrilor şi lauda fecioarelor, purtătoare de Dumnezeu, Xenia. 


Indumnezeindu-te cu dumnezeieştile lumini, curată, vezi mai curat pe Cel mai de- 
săvârşit dorit, că vezi cele ce văd îngerii, şi dănţuieşti împreună cu toţi cei aleşi, ce- 
rând pururea dezlegare păcatelor, celor ce te laudă. 


Slavă Tatălui şi Fiului şi Sfântului Duh. 

Ca pe un lăcaş fecioriei, ca pe o porumbiţă curată, ca pe o turturea nevinovată, ca 
pe o mireasă a lui Hristos, şi bună şi fără prihană, ca un chip al dumnezeieştilor 
bunătăţi, ca pe o grădină încuiată credincioşii te cinstim, de Dumnezeu purtătoare 
Xenia. 

Şi acum şi pururea şi în vecii vecilor (a Născătoarei de Dumnezeu) 

Urmând cuvintelor tale, totdeauna te vom ferici pe tine Marie, neamurile nea- 
murilor, că ai născut pe Dumnezeu cel adevărat, prea curată Fecioară, care face cu 
adevărat fericiţi pe toţi, cei ce slujesc Lui. 

Irmosul: Bine este cuvântat Domnul Dumnezeul lui Israil, cel ce a ridicat nouă 
corn de mântuire, în casa lui David slugii Sale, întru care ne-a cercetat pe noi Răsă- 
ritul cel dintru înălțime, şi ne-a îndreptat pe calea păcii. 


Luminânda 


Podobie: Femei ascultați glas... 


Ar Dr De De De de De Dr De De De De Dr Dr Dr Dr De De e de dr fr A A 


Xp XP XP IP IP ID e E 30 IE 3 2 2 2 E E 30 30 30 3 De DP E IE IE E E XX 


De De de De Ar de De De De De De Dr Dr de De De dr De dr Dr dr de de dr dr d 


Dorind prea cinstită Xenia de lăcaşul cel ceresc, te-ai făcut pe tine străină de patrie, 
de bogăţie şi de neam, ca o iubitoare de credinţă, de Dumnezeu purtătoare. Şi 
ridicându-ţi crucea ta, cu osârdie ai alergat către Hristos, cel ce a venit din Fecioară 
cu mijlocire străină, să mântuiască pe oameni. 


A Născătoarei 


Arătatu-te-ai Stăpână, că întreci mai presus de toate făpturile Fecioară, născând cu 
trup pe Dumnezeu şi Ziditorul tuturor, cu a căruia Cruce întărindu-se femeile cele 
cugetătoare de Dumnezeu, vitejeşte au biruit, cu care dimpreună toţi te lăudăm, 
binecuvântată Marie. 


Aceasta poate să se zică şi în loc de a Crucii. Şi cealaltă slujbă a Utreniei. 
Sursa: 


https://sites.google.com/site/ortodox007/mineiele-bisericii-ortodoxe/mineiul-pe- 
ianuarie/mineiul-21-31-ianuarietth.6s4x0ic700jo 

Canon de rugăciune către Sfânta cuvioasă Xenia 


Troparul Sfintei cuvioase Xenia, glasul al 8-lea: Întru tine, maică, cu osârdie s-a 
mântuit cel după chip; că luând crucea, ai urmat lui Hristos; şi lucrând, ai învăţat să 
nu se uite la trup, căci este trecător; ci, să poarte grijă de suflet, de lucrul cel ne- 
muritor. Pentru aceasta şi cu îngerii împreună se bucură, prea cuvioasă maică Xe- 
nia, duhul tău. 


Cântarea 1, glasul al 8-lea 

Irmos: Cântare să înălțăm popoare minunatului Dumnezeului nostru, celui ce a 
mântuit din robie pe Israil, cântare de biruinţă cântându-i şi strigând: Să cântăm 
Ție unuia Stăpânului. 

Stih: Sfântă cuvioasă Xenia, roagă-te lui Dumnezeu pentru noi. 

Străin fund de toată fapta bună şi depărtat de Dumnezeu prin fapte necuviincioase, 
apropie-mă de EI, cu rugăciunile tale cele bine primite, cinstită cuvioasă Xenia, pe 


mine cel ce laud viaţa ta cea minunată. 


Stih: Sfântă cuvioasă Xenia, roagă-te lui Dumnezeu pentru noi. 

Focul cel înţelegător care te ardea pe tine, ca pe o materie lesne arzătoare, te-a în- 
duplecat a te lepăda, cu hotărâre plină de bărbăție, de înşelăciunea cea lumească şi 
de logodnicul cel trupesc şi a te logodi, în chip neprihănit, cu Domnul. 


Slavă Tatălui şi Fiului şi Sfântului Duh. 


Cugetând la viaţa cea minunată care dăinuieşte pururea în ceruri şi nu se trece, ţi-ai 
schimbat numirea cu fapta şi ca un cerb însetat ai alergat pe urma Logodnicului. 


Şi acum şi pururea şi în vecii vecilor (a Născătoarei de Dumnezeu) 

Să lăudăm, credincioşilor, cu cântări pe Fecioara Maria cea prea curată, pe Maica 
lui Dumnezeu, cea plină de har, acoperământul cel dumnezeiesc, limanul cel lini- 
ştit şi mântuirea tuturor credincioşilor. 

Cântarea a 3-a 

Irmos: Cel ce ai întărit cerurile... 


Stih: Sfântă cuvioasă Xenia, roagă-te lui Dumnezeu pentru noi. 


Dragostea cea dumnezeiască punând stăpânire pe sufletul tău cel curat, te-a îndu- 
plecat pe tine, curată, să dobândeşti uitarea ostenelilor sihăstriei şi ale firii. 


Stih: Sfântă cuvioasă Xenia, roagă-te lui Dumnezeu pentru noi. 

Fermecată fiind de frumuseţile Logodnicului celui nemuritor, ţi-ai veştejit frumu- 
seţile trupului şi prea frumoasă te-ai arătat, sălăşluindu-te în Cămara cea dumne- 
zeiască de mire. 


Slavă Tatălui şi Fiului şi Sfântului Duh. 


Dobândind aripile cele poleite cu aur ale faptelor bune, ai zburat către înălțimea ce- 
rului, fericită, ca o porumbiţă nestricată. 


Şi acum şi pururea şi în vecii vecilor (a Născătoarei de Dumnezeu) 


Fecioară, ceea ce eşti nor luminos al Soarelui celui duhovnicesc şi prea luminat, 
care a răsărit din pântecele tău, luminează sufletele celor ce te laudă pe tine. 

Irmosul: Cel ce ai întărit cerurile cu cuvântul şi ai întemeiat pământul pe ape mul- 
te, întăreşte-mă spre cântarea şi spre slăvirea Ta, Doamne. 


Cântarea a 4-a 

Irmos: Cuvinte, din munte umbros din una Născătoarea de Dumnezeu, cu dumne- 
zeiască vedere, proorocul mai înainte a cunoscut că vei să Te întrupezi; şi cutre- 
murându-se slăvea puterea Ta. 


Stih: Sfântă cuvioasă Xenia, roagă-te lui Dumnezeu pentru noi. 


Adus-ai lui Hristos ca zestre curăţia, omorârea mădularelor şi durerile înfrânării; şi 
în locul acestora ai primit Împărăţia Cerească şi desfătarea cea veşnică. 


Stih: Sfântă cuvioasă Xenia, roagă-te lui Dumnezeu pentru noi. 


Udându-ţi aşternutul cu lacrimi, cuvioasă şi mâncând pâinea cu cenuşă, ai dobândit 
mângâierea cea neîmbătrânitoare şi desfătarea Raiului. 


Slavă Tatălui şi Fiului şi Sfântului Duh. 

Dându-te pe tine pildă de bunătăţi, ai atras la mântuire multe suflete, care s-au 
smuls din strădaniile lumești, înţelepțită de Dumnezeu, Sfântă cuvioasă Xenia, cea 
vrednică de laudă. 

Şi acum şi pururea şi în vecii vecilor (a Născătoarei de Dumnezeu) 

Bucură-te, îţi grăim ţie, Preasfântă Născătoare de Dumnezeu; Bucură-te, ceea ce ai 
născut Bucuria lumii; Bucură-te, singura sprijinitoare a oamenilor, binecuvântată 
de Dumnezeu Fecioară. 

Cântarea a 5-a 

Irmos: Întunericul sufletului meu risipeşte-l, Dătătorule de lumină, Hristoase, 
Dumnezeule cel ce ai gonit întunericul cel mai dinainte al adâncului şi-mi dăruieşte 


lumina poruncilor Tale, Cuvinte, ca mânecând să Te slăvesc pe Tine. 


Stih: Sfântă cuvioasă Xenia, roagă-te lui Dumnezeu pentru noi. 

Ca o mieluşea dorind după dumnezeiasca frumuseţe a Păstorului, ai strigat: unde 
păstoreşti acum, Mire? Unde Te odihneşti, spune-mi? Căci mă aprind totdeauna, 
dorind a vedea înfăţişarea Ta cea peste măsură de frumoasă. 


Stih: Sfântă cuvioasă Xenia, roagă-te lui Dumnezeu pentru noi. 


Mirele strigă: de cauţi plăcuta Mea frumuseţe, cinstită, luminându-te cu fapte bune, 
priveşte la Mine în ceruri, acolo păstoresc şi acolo chem întotdeauna oile Mele. 


Slavă Tatălui şi Fiului şi Sfântului Duh. 

Turturea prea frumoasă, rândunică prea strălucită şi privighetoare duhovnicească, 
scăpând de cursele urmăritorilor celor răi te-ai arătat, cinstită Xenia şi frumuseţe 
păstrată lui Hristos, ceea ce eşti vrednică de laudă. 

Şi acum şi pururea şi în vecii vecilor (a Născătoarei de Dumnezeu) 

Pe Cel fără de Maică dintre cei de sus L-ai născut, fără de tată, Fecioară, Intru- 
pându-Se în toată firea noastră, pentru milostivirea cea mare; pe Acela roagă-L să 
mântuiască pe cei ce te laudă pe tine. 

Cântarea a 6-a 

Irmos: Curăţeşte-mă, Mântuitorule... 

Stih: Sfântă cuvioasă Xenia, roagă-te lui Dumnezeu pentru noi. 

Viaţa ta cea uimitoare şi nevoinţa cea mai presus de puterile omeneşti mărindu-le, 
Cel ce pentru tine S-a înstrăinat, mărită, te-a împodobit pe tine, cuvioasă, cu semne 
de minuni cu adevărat uimitoare. 

Stih: Sfântă cuvioasă Xenia, roagă-te lui Dumnezeu pentru noi. 

Pe mine cel ce m-am înstrăinat mult de poruncile Dumnezeului nostru, apropie-mă 
de Dânsul, cu rugăciunile tale, cuvioasă şi mă fă străin de gheena cea cumplită şi 


de patimile cele ce mă cuprind. 


Slavă Tatălui şi Fiului şi Sfântului Duh. 

Cu cununa faptelor bune fiind încununată ai alergat spre Hristos, pe care L-ai dorit; 
iar încununarea cu stele te descoperea mai presus de minte, în chip neobişnuit, 
celor de aproape şi celor de departe. 


Şi acum şi pururea şi în vecii vecilor (a Născătoarei de Dumnezeu) 


Cel ce şade în chip nemărginit pe umerii Heruvimilor a locuit în pântecele tău, 
mărginit cu trupul nu cu Dumnezeirea şi din tine a ieşit ca să mântuiască pe om. 


Irmosul: Curăţeşte-mă, Mântuitorule, că multe sunt fărădelegile mele; şi Te rog 
scoate-mă din adâncul răutăților. Căci către Tine am strigat şi m-ai auzit, Dumne- 
zeul mântuirii mele. 

Condac, glasul al 2-lea: 

Podobie: Cu curgerile sângiurilor... 

Pomenirea ta cea minunată, Sfântă prea cuvioasă Xenia, săvârşind-o noi, cei ce te 
cinstim pe tine cu dragoste, lăudăm pe Hristos, cel ce ţi-a dat ţie întru toate putere 
de tămăduire; pe Acela totdeauna roagă-L pentru noi toţi. 


Cântarea a 7-a 


Irmos: Tinerii evreieşti, au călcat în cuptor văpaia cu îndrăzneală, şi focul în rouă 
l-au schimbat, strigând; Bine eşti cuvântat Doamne Dumnezeule în veci. 


Stih: Sfântă cuvioasă Xenia, roagă-te lui Dumnezeu pentru noi. 


Roma se laudă cu scutecele tale, iar Milasa se laudă şi mai mult dobândind moa- 
ştele tale; din care izvorăşti minuni credincioşilor, mireasă a lui Dumnezeu. 


Stih: Sfântă cuvioasă Xenia, roagă-te lui Dumnezeu pentru noi. 


Râu de tămăduiri te-ai arătat, scufundând mările patimilor celor ce cântă: Binecu- 
vântat eşti Doamne, Dumnezeul părinților noştri. 


Slavă Tatălui şi Fiului şi Sfântului Duh. 


Amorțit-ai patimile cele pierzătoare de suflet, prin multe privegheri, fericită şi ai 
adormit somnul care se cuvine drepţilor, rugându-te pentru lume. 

Şi acum şi pururea şi în vecii vecilor (a Născătoarei de Dumnezeu) 


Nu înceta a ruga pe Dumnezeu Cuvântul, cel ce S-a Intrupat din tine, mai presus de 
cuvânt, prea lăudată Născătoare de Dumnezeu, să izbăvească sufletele noastre din 
cursele vrăjmaşului. 


Cântarea a 8-a 

Irmos: Cel ce acoperi... 

Stih: Sfântă cuvioasă Xenia, roagă-te lui Dumnezeu pentru noi. 

Logodită fiind, precum este scris, unui singur bărbat, lui Hristos cel prea frumos la 
înfăţişare, te-ai nevoit cu cucernicie, cu tot felul de fapte bune şi te-ai sălăşluit în 
Cămara cea dumnezeiască de mire, mărită, Sfântă prea cuvioasă Xenia, primind ca 
zestre harul de tămăduiri, întru toţi vecii. 

Stih: Sfântă cuvioasă Xenia, roagă-te lui Dumnezeu pentru noi. 

Lipitu-s-a, Hristoase, sufletul meu de Tine, strigat-ai cu dragoste, ca un pământ în- 
setat; pe Tine, Doamne, Apa cea vie, te caut; ie îți aduc ploile lacrimilor; adapă- 
mă, Mântuitorule, cu apa dragostei Tale. 

Binecuvântăm pe Tatăl şi pe Fiul şi pe Sfântul Duh, Domnul. 

Infrumuseţatu-te-ai dorind după Cel cu adevărat dorit; prea măritu-te-ai fecioară, 
lipindu-te de slăvitul Hristos; tu ai adus Mântuitorului sfânta ceată a fecioarelor, 
care au urmat ţie; cu acelea împreună acum te veseleşti în Locaşurile cele de sus. 
Şi acum şi pururea şi în vecii vecilor (a Născătoarei de Dumnezeu) 

Numai pe tine, podoaba lui Iacov, te-a ales Cuvântul Tatălui; în sânul tău S-a Sălă- 
şluit; şi precum a binevoit a ieşit, Preacurată, mai frumos decât toţi oamenii, ca să 
curăţească zidirea noastră cea întunecată. 


Irmosul: 


Să lăudăm, bine să cuvântăm şi să ne închinăm Domnului, cântându-l şi prea înăl- 
țându-L pe Dânsul întru toţi vecii. 

Cel ce acoperi cu ape cele mai de deasupra ale Tale; Cel ce pui nisipul hotar mării 
şi toate le ţii, pe Tine te laudă soarele, pe Tine te slăveşte luna, ie cântare îţi adu- 
ce toată făptura, ca Făcătorului şi Ziditorului întru toţi vecii. 


Cântarea a 9-a 

Irmos: Binecuvântat este Domnul... 

Stih: Sfântă cuvioasă Xenia, roagă-te lui Dumnezeu pentru noi. 

Petrecând viaţă uimitoare, ai pus pe fugă, prea mărită, prin ostenelile tale, pe vrăj- 
maşul cel neputincios şi patimile trupului le-ai omorât; iar acum te veseleşti în ce- 
ruri, unde ţi-a fost cu adevărat vieţuirea, ca o fecioară curată. 

Stih: Sfântă cuvioasă Xenia, roagă-te lui Dumnezeu pentru noi. 

Binecuvântat este Domnul, cel ce a arătat moaştele tale cinstite, liman liniştit de 
vindecări celor ce pururea se primejduiesc în noianul şi valul patimilor; strălucirea 
sihaştrilor şi lauda fecioarelor, purtătoare de Dumnezeu, Sfântă Xenia. 

Stih: Sfântă cuvioasă Xenia, roagă-te lui Dumnezeu pentru noi. 

Indumnezeită fiind de dumnezeieştile străluciri, curată, vezi mai limpede pe Cel 
desăvârşit dorit dintre cele dorite, că vezi ce văd îngerii. Şi te veseleşti împreună cu 
toţi cei aleşi, cerând pururea dezlegare de păcate pentru cei ce te laudă pe tine. 
Slavă Tatălui şi Fiului şi Sfântului Duh. 

Ca pe un locaş al fecioriei, ca pe o porumbiţă curată, ca pe o turturică nevinovată, 
ca pe o mireasă a lui Hristos, frumoasă la înfăţişare şi fără prihană, ca pe o în- 
truchipare a dumnezeieştilor fapte bune, ca pe o grădină închisă te cinstim credin- 
cioşii, de Dumnezeu purtătoare, Sfântă Xenia. 

Şi acum şi pururea şi în vecii vecilor (a Născătoarei de Dumnezeu) 

Urmând cuvintelor tale, totdeauna te vom ferici pe tine, Marie, neamuri şi neamuri; 


că ai născut, prea curată Fecioară, pe Dumnezeul cel adevărat, care face cu adevă- 
rat fericiţi pe toţi cei ce slujesc cu credinţă Lui. 

Irmosul: Binecuvântat este Domnul Dumnezeul lui Israel, cel ce a ridicat nouă 
nădejde de mântuire în casa robului Său, David; întru care ne-a cercetat pe noi 
Răsăritul cel de sus şi ne-a îndreptat pe calea păcii. 


Sedelna, glasul al 8-lea: 


Podobie: Pe Înţelepciunea şi Cuvântul în pântecele tău zămislind fără ardere, 
Maica lui Dumnezeu, în chip de negrăit ai născut pe Cel ce a făcut toate şi în 
braţele tale ai avut pe Cel ce ţine toate şi la sân ai hrănit pe Cel ce hrăneşte lumea. 
Pentru aceasta, te rog pe tine, Preasfântă Fecioară, să mă izbăveşti de greşeli, când 
va fi să stau înaintea feţei Ziditorului meu, Stăpână Fecioară curată, atunci să-mi 
dăruieşti ajutorul tău, că pe tine te am nădejde eu, robul tău. 


Iubind pe Cuvântul lui Dumnezeu Tatăl, care S-a arătat pe pământ pentru milo- 
stivire, ai urmat Lui ca unui Mire, prea fericită şi cu osârdie ai părăsit pe mirele cel 
stricăc1os, pe maica ta şi bogăţia cea trecătoare. Pentru aceasta vieţuind pe pământ 
străin, aşa cum şi numele te arată, ai omorât patimile şi ai dobândit moştenirea ce- 
lor vii, de Dumnezeu insuflată, prea cuvioasă Xenia. Roagă-te lui Hristos Dumne- 
zeu, iertare de greşeli să dăruiască celor ce prăznuiesc cu dragoste sfântă pome- 
nirea ta. 


Sedelna Preasfintei Născătoare de Dumnezeu, glasul al 8-lea: 


Podobie: Pe Înţelepciunea şi Cuvântul în pântecele tău zămislind fără ardere, Mai- 
ca lui Dumnezeu, în chip de negrăit ai născut pe Cel ce a făcut toate şi în braţele 
tale ai avut pe Cel ce ţine toate şi la sân ai hrănit pe Cel ce hrăneşte lumea. Pentru 
aceasta, te rog pe tine, Preasfântă Fecioară, să mă izbăveşti de greşeli, când va fi să 
stau înaintea feţei Ziditorului meu, Stăpână Fecioară curată, atunci să-mi dăruieşti 
ajutorul tău, că pe tine te am nădejde eu, robul tău. 


În multe feluri de ispite ale vrăjmaşilor celor văzuţi şi ale celor nevăzuţi căzând, de 
furtuna păcatelor mele cele fără de număr sunt ţinut; şi alerg la limanul bunătăţii 
tale, prea curată, ca la o caldă apărătoare şi acoperitoare a mea. Pentru aceasta, 
Preasfântă Fecioară, pe Cel ce S-a Întrupat fără de sămânță din tine, roagă-L, pen- 
tru noi toţi robii tăi, cei ce te lăudăm neîncetat, Născătoare de Dumnezeu, prea cu- 
rată, mijloceşte pe lângă EI cu tot dinadinsul să dăruiască iertare de păcate celor ce 
ne închinăm cu credinţă prea sfintei naşterii tale. 


Sedelna Sfintei Cruci şi a Preasfintei Născătoare de Dumnezeu, glasul al 8-lea: 

Podobie: Pe Înţelepciunea şi Cuvântul în pântecele tău zămislind fără ardere, Mai- 
ca lui Dumnezeu, în chip de negrăit ai născut pe Cel ce a făcut toate şi în braţele 
tale ai avut pe Cel ce ţine toate şi la sân ai hrănit pe Cel ce hrăneşte lumea. Pentru 
aceasta, te rog pe tine, Preasfântă Fecioară, să mă izbăveşti de greşeli, când va fi să 
stau înaintea feţei Ziditorului meu, Stăpână Fecioară curată, atunci să-mi dăruieşti 
ajutorul tău, că pe tine te am nădejde eu, robul tău. 


Mieluşeaua, văzând pe Cruce pe Mieluşelul şi Păstorul şi Izbăvitorul, se tânguia 
lăcrimând cu amar şi striga: lumea se bucură, luând izbăvire prin Tine, iar pânte- 
cele meu arde, văzând Răstignirea Ta, pe care o rabzi pentru milostivirea milei, În- 
delung Răbdătorule, Doamne, adâncul milei şi Izvorul cel nedeşertat, milostiveşte- 
Te şi dăruieşte iertare de greşeli, celor ce laudă cu credință dumnezeieştile Tale 
Patimi. 

Condacul Sfintei cuvioase Xenia: Pomenirea ta cea minunată, Sfântă prea cu- 
vioasă Xenia, săvârşind-o noi, cei ce te cinstim pe tine cu dragoste, lăudăm pe Hri- 
stos, cel ce ţi-a dat ţie întru toate putere de tămăduire; pe Acela totdeauna roagă-L 
pentru noi toţi. 


Troparul Sfintei cuvioase Xenia: Întru tine, maică, cu osârdie s-a mântuit cel după 
chip; că luând crucea, ai urmat lui Hristos; şi lucrând, ai învăţat să nu se uite la 
trup, căci este trecător; ci, să poarte grijă de suflet, de lucrul cel nemuritor. Pentru 
aceasta şi cu îngerii împreună se bucură, prea cuvioasă maică Xenia, duhul tău. 


(Video) Troparul Sfintei cuvioase Xenia - Interpret: Otilia Simeria: 
https://doxologia.ro/cantari/video-troparul-sfintei-cuvioase-xenia-24-ianuarie 

Deşi sunt închise moaştele lor în morminte, însă puterile lor, în partea cea de sub 
cer, nefiind împrejur mărginite cu hotarele pământeşti, ne minunăm de viaţa ace- 
lora şi de slava cu care prea măreşte Dumnezeu pe plăcuţii Lui, precum a prea 
mărit şi pe această plăcută a Sa, cuvioasa Xenia, a cărei viaţă minunată, spre lumi- 
narea şi chipul celor ce voiesc să slujească cu dragoste lui Dumnezeu, prin scri- 
soare, s-a dat neamului celui mai de pe urmă de către cei vechi, într-acest chip. 


A fost în Roma cea veche un bărbat slăvit şi vestit, unul din cei mai mari senatori, 
care era creştin dreptcredincios şi avea numai o fiică, pe care o păzea ca pe lumina 
ochilor, anume Eusebia; acesteia sosindu-i vârsta de nuntă, un boier asemenea cu 
cinstea de senator, a poftit pe părinţii Eusebiei ca să-i dea pe fiica lor spre însoţire 
fiului său. 


Părinţii sfătuindu-se, au logodit pe Eusebia cu acel tânăr de bun neam, care era ase- 
menea cu cinstea şi cu bogăţia, şi au hotărât ziua în care avea să se săvârşească le- 
giuita nuntă; iar fecioara, fiind plină de dumnezeiasca dragoste, dorea ca Mirelui 
Celui nestricăcios, care este mai frumos cu podoaba decât fiii omeneşti, lui Hristos 
Domnul, să se facă mireasă, prin veşnica sa feciorie; acea dorire a sa o tăinuia 
înaintea părinţilor, pentru că ştia, că de i-ar fi cunoscut gândul ei, apoi nici c-ar fi 
voit această să audă, cu totul ar fi oprit-o, cu dragostea amăgind-o, şi cu porunca 
silind-o spre însoţire; de vreme ce având pe aceea singură fiică moştenitoare a tu- 
turor bogățiilor lor, doreau să se mângâie de a ei însoţire şi de fu. 


Fericita Eusebia avea două roabe credincioase ale ei, care din copilărie crescuseră 
cu dânsa şi care slujeau ei cu toată osârdia şi dragostea. Deci, luându-le pe ele deo- 
sebi, le-a zis: ”Woiesc să vă spun un lucru tăinuit, dar mai întâi vă jur pe 
Domnul Dumnezeu, să nu spuneţi nimănui cele ce veţi auzi de la mine, pentru 
că scopul şi dorirea inimii mele voiesc să v-o descopăr; deci, păziţi ca nimeni din 
cei dimprejur Să nu ştie taina mea, şi voi mai bine să vă învoiţi cu mine, ca şi voi 
să vă mântuiţi sufletele voastre şi să ajutaţi ticăloşiei mele”. 


lar roabele i-au zis: "Toate câte vei porunci nouă, stăpâna noastră, le vom face, 
mai ales că şi sufletelor noastre are să le fie de folos înţelegerea ta; deci, gata 
suntem, ca mai bine să murim pentru tine, decât să spunem cuiva ceva, despre cele 
ce qi să ne grăieşti”. 


Iar fecioara le-a zis: "Ştiţi că părinţii mei vor să mă mărite, iar mie nici prin 
minte nu mi-a venit cândva Să cuget aceea, adică să mă gândesc la nuntă, şi 
foarte greu îmi este lucrul acesta pe care părinţii mei s-au Sfătuit să-l facă; 
pentru că este viaţa aceasta numai umbră, fum şi vis. Deci să mă ascultați pe 

mine, Să luăm de obşte viaţa curată, şi de va fi voia Domnului cu scopul meu, şi 
voi de vă veţi uni cu Sfatul meu şi veţi păzi cele ce vă spun, apoi ce se va cădea 
nouă Să facem, vom chibzui; dar să mă credeţi că de ar şti despre aceasta părinţii 
mei şi ar voi ca cu silă să mă îndemne la nuntă, apoi chiar de m-ar da focului, 
sabiei sau fiarelor, nicidecum nu vor putea să mă întoarcă de la scopul meu, aju- 
tându-mi Dumnezeu". 


Auzind acestea, amândouă roabele au zis: "Voia Domnului să fie, căci şi noi ne 
învoim cu scopul tău; şi mai bine dorim ca şi tine, stăpâna noastră, să murim cu 
tine decât să te vădim”. 


Unele ca acestea auzind fericita Eusebia de la slujnicele sale, a prea mărit pe Dum- 
nezeu; şi având cele trei fecioare dragoste întocmai către Hristos, gândeau în toate 
zilele cum ar face, ca dorirea lor să poată ajunge întru săvârşire; deci se rugau lui 
Dumnezeu să le dea sfat bun. 


lar din ziua aceea în care s-a dat pe sine întru dragostea Domnului, Eusebia sfă- 
tuindu-se la viaţa curată pe ascuns de părinţi, prin mijlocirea celor două roabe ale 
sale, împărțea la cei ce aveau trebuinţă, aurul, argintul şi toate lucrurile cele ce erau 
de preţ. Încă au mai împărţit acele roabe şi simbriile lor pe care le aveau, pre- 
gătindu-se pentru sărăcie, pentru dragostea lui Hristos; apropiindu-se ziua nunţii, 
fericita Eusebia sfătuindu-se cu roabele sale, şi-a schimbat noaptea îmbrăcămintea 
din chipul cel femeiesc în cel bărbătesc şi luând nişte aur pentru trebuinţă, a ieşit 
din casă, neştiind nimeni, întâmplându-se uşile deschise. 


Și însemnându-se cu semnul crucii, a zis către Hristos Dumnezeu: "7 fii cu noi, 
Fiul lui Dumnezeu, şi arată-ne calea în care vom merge, căci pentru dragostea 
Ta lăsăm casa şi pe toate din ea, şi voim mai bine să ne înstrăinăm şi în necazuri 
Să viețuim, pe Tine dorindu- Te şi pe Tine căutându-Te'". 


Astfel ieşind din casă, s-a rugat cu lacrimi, plângând şi bucurându-se; apoi Sfânta 
Eusebia zicea pe cale către roabele sale: "Voi de acum să-mi fiţi surori şi eu mai 
vârtos voi Sluji vouă în toate zilele vieţii mele, dar, o! stăpânele mele, să defăi- 
măm toate pentru Dumnezeu, şi să nu căutăm nimic pe pământ, decât numai să 
mântuim Sufletele noastre; să fugim de grijile cele deşarte ale vieţii şi vătă- 
mătoare de suflet, şi să credem Domnului, care a zis: Toţi cei ce-şi vor lăsa 
pentru numele Meu, tată, mamă, casă, Sau ţarini, vor lua însutit şi vor moşteni 
viața cea veşnică. Astfel, surorile mele, să ne mântuim sufletele noastre”. 

Despre acestea grăind sfânta către dânsele, s-au dus la mare şi găsind o corabie ca- 
re avea să plece spre hotarele Alexandriei, au dat chiria şi s-au aşezat într-însa, 
apoi, fiind şi vântul prielnic, în puţine zile au ajuns la Alexandria; iar de acolo ple- 
când, s-au dus într-o insulă Cos de la Halicarnas, cetatea Cariei, fiind departe la 
cincisprezece mii de paşi; căci alergau pretutindeni, voind să afle un loc necuno- 
scut, că nu cândva să fie găsite de părinți. 


Deci, petrecând în aceea insulă mai fără frică, şi-au schimbat chipul cel băr- 
bătesc în femeiesc şi găsind o casă mică într-un loc deosebit, vieţuiau acolo, 
mulțumind lui Dumnezeu, căruia se rugau de-a pururea să le trimită un om du- 
hovnicesc, care ar putea să le îmbrace în rânduiala monahicească şi să aibă 
grijă de sufletele lor. 


Sfânta Eusebia sfătuia pe prietenele sale, zicându-le: "Mă rog vouă, surorile mele, 
pentru Domnul să păzim taina noastră, adică să nu spunem nimănui patria 
noastră şi scopul pentru care am plecat din casa părintească, şi care îmi este 
numele meu, ca nu cumva, după nume şi după patria mea, de unde am plecat, 
cercetând părinţii mei să afle. Deci, vă jur pe Dumnezeu, ca toate acelea să le 
păziți până la sfârşitul vieţii mele şi să nu spuneţi nimănui nimic despre cele ce 
S-au făcut şi se vor face de noi. Şi de va întreba cineva de numele meu, să 
spuneţi că mă numesc Xenia, care se tâlcuieşte "străină"; că acum, precum mă 
vedeţi, mă înstrăinez, lăsându-mi casa şi părinţii, pentru Dumnezeu; şi de acum 
înainte, nici voi să nu mă mai numiţi Eusebia, ci Xenia, deoarece nu am aici 
cetate stătătoare, ci înstrăinându-mă cu voi împreună, în viaţa aceasta, caut pe 
cea viitoare". 


Sfânta zicând acestea către roabele sale, ele au făgăduit să păzească toate cele po- 
runcite lor, şi de atunci sfânta, mireasa lui Hristos, era numită Xenia, în loc de 
Eusebia. Odată plecându-şi genunchii împreună cu surorile, au început a plânge şi 
a grăi: "Dumnezeule, fă cu noi, străinele şi săracele, mila Ta cea mare, precum ai 
făcut cu toţi sfinții Tăi, şi ne trimite, Stăpâne, un om plăcut Ție, prin care am putea 
să ne mântuim şi noi, smeritele”. 


Pe când se rugau astfel, Sfânta Xenia cu surorile, ieşind din casă în care locuiau, 
văzură un bătrân cinstit, cărunt la păr, venind de la țărm, îmbrăcat monahiceşte, a 
cărui faţă era ca un înger, şi alergând la dânsul sfânta fecioară a căzut la picioarele 
lui, plângând şi zicând: "'Omule al lui Dumnezeu, să nu treci cu vederea cele 
înstrăinate în ţară îndepărtată, să nu te întorci de către nevoiaşele cele sărace, 
nici Să te îngreţoşezi de rugămintele păcătoaselor; ci te aseamănă Sfântului 
apostol Pavel şi ne fii nouă povăţuitor şi învăţător, precum acela a fost Sfintei 

Tecla; adu-ţi aminte de răsplătirea drepţilor, gătită de la Dumnezeu, şi mă mân- 
tuieşte împreună cu aceste două surori”. 


Auzind acestea slujitorul lui Dumnezeu, s-a pornit pe lacrimi şi a zis către dânsa: 
"Ce voieşti să vă fac?" 


Ea a răspuns: "Să ne fii părinte şi învăţător după Dumnezeu şi să ne arăţi unde 
am putea să ne mântuim; pentru că Suntem Străine şi nu ştim unde să ne ducem, 
că ne ruşinăm a ne arăta la oameni”. 


Iar el a zis către dânsele: "De unde sunteţi şi care este pricina, de sunteţi aşa sin- 
gure?" 


Sfânta răspunse: "Suntem din ţara îndepărtată, robule al lui Hristos, şi ne-am 
Sfătuit ca să plecăm împreună din patria noastră şi să venim în aceste locuri; 
apoi ne-am rugat lui Dumnezeu, ziua şi noaptea, să ne trimită un om, prin care 
am putea să ne mântuim şi acum Dumnezeu ne-a arătat pe cuvioşia ta, care poți 
Să miluieşti neputinţele noastre”. 


Sfântul bătrân a grăit: "Credeţi-mă surorilor, că şi eu sunt străin aici, precum mă 
vedeţi, vin de la Sfintele Locuri, unde m-am închinat, şi mă întorc în patria mea”. 


Roaba lui Hristos îi zicea: "Din ce parte eşti, cuvioşia ta, stăpânul meu?” 
EI a răspuns: "Eu sunt din părțile Cariei, din cetatea Milasa". 


Mireasa lui Hristos i-a zis iarăşi: "'Rogu-mă sfinţiei tale, să ne spui vrednicia ta, 
că mi se pare că eşti episcop?" 


Bătrânul zise către dânsa: "lartă-mă soră, sunt un om păcătos şi nevrednic de chi- 
pul monahicesc, dar cu mila lui Dumnezeu sunt prezbiter şi egumen al unei mici 
adunări de frați, în mânăstirea Sfântului şi prea slăvitului apostol Andrei, iar nu- 
mele meu este Pavel". 


Auzind acestea roaba lui Hristos, a lăudat pe Dumnezeu, zicând: "S/avă Ție, Dum- 
nezeule, că m-ai ascultat pe mine săraca şi mi-ai trimis om, Să mă mântuiască, 
împreună cu aceste două surori, precum ai trimis Sfintei Tecla pe Sfântul 
Pavel." 

Apoi a zis către bătrân: "Rogu-mă ţie, robule al lui Dumnezeu, să nu ne treci cu 
vederea pe noi străinele, ci fii părintele nostru după Dumnezeu". 


Grăit-a lor fericitul Pavel: "V-am spus că şi eu sunt străin şi nu ştiu ce bine să vă 
fac aici, dar de voiţi să mergeţi în cetate, apoi nădăjduiesc că Domnul va face milă 
CU voi şi mă voi îngriji de voi după puterea mea". 


Fecioarele căzând la bătrân, cu lacrimi au zis: "Aşa, robul lui Dumnezeu, ia-ne cu 
tine şi vom merge oriunde ne vei porunci, numai Să faci milă cu noi Străinele şi 
să ne fii povăţuitor spre Viaţa cea veşnică”. 


Luând cu sine robul lui Dumnezeu pe acele sfinte fecioare, au venit în cetatea Mi- 
lasa, şi au găsit acolo nişte case la loc liniştit şi aproape de biserică, pe care Sfânta 
fecioară Xenia, cumpărându-le cu aurul ce luase de acasă, a zidit o biserică nu 
mare, în numele Sfântului şi marelui mucenic Ștefan, şi în scurtă vreme a aşezat 
şi o mânăstire mică de fecioare, făcându-le mirese ale lui Hristos. 


Acolo se îngrijea de dânsele Sfântul Pavel egumenul, de ale cărui mâini a fost tun- 
să Xenia, împreună cu amândouă roabele sale, în rânduiala monahicească. 


Și nimeni n-a cunoscut, până la sfârşitul ei, de unde era acea fecioară, nici pentru 
care pricină a plecat din patria sa, şi care este adevăratul ei nume, pentru că se 
numea Xenia, adică străină. 


Iar cuviosul Pavel spunea celor ce-l întrebau despre acele fecioare: le-am luat din 
insula Cos şi le-am adus aici. Deci, toţi le socoteau că sunt de acolo, de aceea şi 
mânăstirea se numea "Cos", după numele insulei aceleia. 


Dar nu după multă vreme a adormit întru Domnul, Chiril, episcopul acelei cetăți şi 
a fost ales la pe scaun în locul lui, cuviosul Pavel, egumenul mânăstirii Sfântul 
Andrei. Acela primind vrednicia de episcop, şi mergând în mânăstirea de fecioare a 
sfințit pe Xenia diaconiţă, ca pe una ce era cu adevărat vrednică de aceasta. Căci în 
trup fiind, avea viaţă îngerească, şi cu toate că era crescută întru multe dulceţi şi 
desfătări, fiind fiică de senator, însă la atât de aspră viaţă s-a deprins, încât pe o 
cale nouă, neobişnuită, se vedea că se suie spre pustniceasca desăvârşire. 


De înfrânarea ei se temeau diavolii şi de postul şi nevoinţa ei biruindu-se, nu în- 
drăzneau nici a se apropia de dânsa: pentru că mânca uneori a doua zi, alteori a 
treia zi, iar de multe ori şi toată săptămâna petrecea fără hrană. Şi când era să pri- 
mească hrană, nici verdeţuri nu mânca, nici linte, nici vin, nici untdelemn, nici 


Ar Dr De De De de De Dr Dr De De de Dr Dr dr De de De e de dr fr Ar A 


Xp PP XP IP 2 E e E 30 E 3 2 2 2 2 E 30 3 30 IE 2 DE E E EP E XX 


Die De de De Ar De de De De De De Dr Dr de De De Dr De Dr Dr de de de dr dr d 


Xp XP XP XP IP 3 E 2 E 30 E 3 2 2 2 2 E 30 E IE IE 2 E XX 


poame de grădină, nici orice alte mâncări de cele bune, afară numai de puţină 
pâine, udată cu lacrimile sale. Şi luând din cădelniţă cenuşă, îşi presăra pâinea sa; 
aceasta o făcea în tot timpul vieţii sale, împlinind cuvântul prorocesc: Cenușă cu 
pâine am mâncat şi băutura mea cu plângere am amestecat. Şi se sârguia în tot 
timpul ca să-şi tăinuiască înfrânarea aceasta chiar de surorile sale; numai acele do- 
uă roabe ale ei împreună vieţuitoare o priveau în taină ce face, şi singure urmau 
vieţii ei celei îmbunătăţite. 


Atâta râvnă era într-însa, încât de cu seară, până în timpul cântării Utreniei, sta toa- 
tă noaptea, ridicându-şi mâinile în sus, rugându-se, şi aşa în toate serile era văzută 
de surori în taină, iar uneori plecându-şi genunchii de cu seară, până la timpul 
cântării Utreniei, şi până dimineaţa se ruga, cu multe lacrimi, şi astfel întotdeauna 
slujea Domnului, iar aceasta o făcea cu smerenie, încât mai Jos decât toţi se socotea 
pe dânsa. 


Dar cine va putea spune celelalte fapte bune ale ei? Ce fel de cuvinte vor fi de 
ajuns, să spună toate isprăvile ei? Ce vom zice de blândeţea ei? Pentru că nu a fost 
văzută mâniindu-se cândva, nici a întinat viaţa ei vreo deşartă slavă şi îngâmfare. 
Faţa ei era smerită, cu mintea înţeleaptă, căutătura neîmpodobită, trupul chinuit cu 
pustniceştile osteneli şi inima ei paşnică, nici o tulburare având. 


Apoi ce bunătăţi nu erau într-însa? Priveghere de-a pururea, înfrânare mare, sme- 
renie nespusă şi dragoste nemăsurată; pe cei din nevoi ajuta, cu cei ce pătimeau, 
împreună pătimea, spre păcătoşi se milostivea, iar pe cei rătăciţi îi povăţuia la calea 
pocăinţei. Despre hainele ei nici nu se poate grăi, pentru că purta nişte zdrenţe şi 
chiar de aceea se socotea pe dânsa că este nevrednică. Şi toată viaţa ei era întru 
umilinţă şi întru vărsarea lacrimilor celor neîncetate; şi mai degrab puteai să vezi 
izvoarele apelor în vreme de arşiţă secând, decât ochii ei încetând de lacrimi, care, 
de-a pururea, spre iubitul mirele său Hristos izvorau ca pâraie de lacrimi; dorind ca 
să-L vadă pe EI faţă către faţă şi cu David grăia: Când voi veni şi mă voi arăta feţei 
lui Dumnezeu, feţei prea dulcelui Mirelui meu, făcutu-s-au lacrimile mele pâine 
ziua şi noaptea. 


Iar când s-a apropiat fericitei Xenia, pururea pomenită şi nevinovată mireasă a lui 
Hristos, vremea ducerii ei din vremelnica viaţă, a sosit pomenirea Sfântului Efrem, 
care a fost altădată în cetatea aceea episcop; şi a mers fericitul episcop Pavel cu tot 
clerul său în satul care se numeşte Levchin, pentru că acolo era biserica Sfântului 
episcop Efrem, şi într-însa erau cinstitele lui moaşte. 

În acest timp cuvioasa Xenia, chemând pe toate surorile sale în biserica mânăstirii, 
a început a grăi către dânsele: "Stăpânele mele şi surori, ştiu câtă dragoste mi-aţi 
arătat, cum aţi suferit şi mi-aţi ajutat mie, străinei; şi acum mă rog vouă, Să ară- 
taţi dragostea voastră şi să mă pomeniţi pe mine săraca, păcătoasa şi Străina, în- 
tru rugăciunile voastre, milostiv făcând mie pe Dumnezeu, ca să nu mă îm- 
piedice păcatele mele, ci cu rugăciunile voastre să trec la Hristosul meu, că iată 
acum Sfârşitul meu s-a apropiat şi în durere îmi este sufletul şi în necaz foarte; 
căci nepregătită am să ies din trupul meu. lar părintelui nostru, episcopul Pavel, 
nefiind aici, voiesc să-i spuneţi în locul meu când va veni, că aşa a zis săraca 
Xenia: "Pentru Dumnezeu, cinstite părinte, pomeneşte străinătatea mea; că tu 
m-ai povăţuit şi m-ai adus în viaţa aceasta; deci roagă-te pentru mine, ca Să nu 
mă ruşineze Domnul întru a mea nădejde”. 


Acestea auzindu-le toate surorile, au început a plânge şi a zice: "Stăpână noastră şi 
povăţuitoarea sufletelor noastre, cum ne laşi pe noi în sărăcie şi în nevoi? Cine ne 
va povăţui de acum pe calea vieţii? Cine ne va învăţa sau cine se va mai ruga pen- 
tru lenevirea noastră? Nu, stăpână, într-o vreme ca aceasta să nu ne laşi pe noi; 
adu-ţi aminte că tu singură ne-ai adunat pe noi în această ogradă a ta, îngrijeşte-te 
de sufletele noastre, stăpână, şi te roagă lui Dumnezeu, ca să-ţi prelungească viaţa 
încă o bucată de vreme pentru noi săracele, ca să ne povăţuieşti la mântuire”. 


Apoi au început şi cele două roabe a cădea la picioarele ei şi cu amar a zice: "Ne 
laşi acum pe noi, stăpâna noastră, fără noi te duci de aici? Dar, ce vom face noi? 
Ce vom lucra într-o ţară străină noi, nemernicele? O! vai de noi săracele, nevo- 
iaşele şi străinele, că n-am avut grijă de noi şi pentru aceasta vrei să ne laşi pe noi 
singure, doamna noastră? Adu-ţi aminte de necazurile pe care le-am îndurat cu 
tine, adu-ţi aminte de străinătatea noastră şi a ta, întru care părtaşe ţi-am fost ţie; 
adu-ţi aminte că întru toate cu osârdie ţi-am slujit, adu-ţi aminte şi te roagă lui 
Dumnezeu pentru noi, ca să ne ia şi pe noi cu tine, stăpâna noastră”. 

Deci, făcându-se multă tânguire, a început şi însăşi cuvioasa Xenia, plângând a 
zice: "Ştiţi, surorile mele, că mai înainte de timp striga apostolul Petru, zicând: 
Nu va zăbovi Domnul nostru făgăduinţa, precum unii o socotesc zăbovire; ci 
îndelung rabdă spre noi, nevrând ca să piară cineva, ca toţi să vină la pocăință. 
Şi va veni ziua Domnului ca un fur! Deci, acestea ştiindu-le, surorile mele, să nu 
ne lenevim într-aceasta puţină vreme, ci să ne trezim, Să aprindem candelele 
noastre, Să luăm untdelemn în vasele noastre, să ne pregătim a ieşi întru întâm- 
pinarea Mirelui, de vreme ce nu ştim în ce ceas ne va chema pe noi Domnul, că 
iată Secerişul a sosit şi lucrătorii Sunt gata şi numai porunca Stăpânului o 
aşteaptă". 

Aceasta grăindu-le sfânta, şi toate plângând şi căzând la picioarele ei, cuvioasa 
ridicându-şi mâinile ei spre cer, cu multe lacrimi s-a rugat, zicând aşa: "Dumne- 
zeule, cel ce ai acoperit până astăzi străinătatea mea, ascultă-mă pe mine săraca 
şi păcătoasa roaba Ta, fii milostiv roabelor Tale acestea, surorile mele, fereşte-le 
şi păzeşte-le de toate meşteşugurile diavoleşti, spre slava şi lauda sfântului Tău 
nume. Rogu-mă Ţie, Dumnezeul meu, adu- i aminte de aceste două surori ale 
mele, care împreună cu mine S-au înstrăinat pentru dragostea Ta şi precum în 
această viaţă vremelnică nu s-au despărțit de mine, aşa şi întru Împărăţia Ta, nu 
ne despărți pe noi, ci împreună ne învredniceşte în cămara Ta”. 


Astfel rugându-se, a poftit pe toate surorile să iasă o vreme, şi s-o lase pe ea sin- 
gură să se liniştească puţin. Deci, ieşind toate din biserică, s-a închis singură ea, iar 
cele două roabe ale ei stând înaintea uşii, priveau înăuntru pe ascuns şi o vedeau 
cum plecându-şi la pământ genunchii săi, se ruga; apoi în chipul crucii, cu faţa la 
pământ, a făcut rugăciune, şi stând ea astfel multă vreme, îndată a strălucit o lu- 
mină în biserică, ca un fulger la vedere, şi bună mireasmă a început a ieşi din 
biserică, iar ele intrând degrabă înăuntru şi voind să o ridice de la pământ, au aflat- 
o adormită întru Domnul, în 24 zile ale lunii ianuarie, într-o zi de sâmbătă, şi în 
ceasul al şaselea din zi. 


Apoi, ieşind cele două surori plângând, au chemat pe altele, zicând: "Maicile şi 
surorile noastre, veniţi să ne tânguim pentru sărăcia cea de obşte; veniţi să plân- 
gem de căderea cea prin moarte a stâlpului nostru, ne-am lipsit de cinstită maica 
noastră şi am rămas singure; Sfânta Xenia, maica noastră, a murit”. 


Intrând toate în biserică, au văzut-o că se mutase din cele de aici, şi făcură plângere 
şi tânguire foarte mare. 


Iar iubitorul de oameni Dumnezeu, vrând să arate tuturor ce fel de comoară ascun- 
să era pe pământ, a arătat un semn mare şi prea luminat pe cer, pentru că în ceasul 
acela în care cuvioasa Xenia şi-a dat cuviosul său suflet în mâinile Domnului, pe la 
amiază, văzduhul fiind înseninat şi curat, s-a arătat pe cer, deasupra mânăstirii celei 
de fecioare, o cunună de stele foarte luminoasă având în mijlocul său o cruce, stră- 
lucind mai mult decât soarele; şi a fost văzut semnul acela de toţi. 


lar cetăţenii cei din Milasa, împreună cu episcopul lor Pavel, fiind încă în satul 
Levchin, şi văzând semnul cel de pe cer, se mirau şi întru nepricepere se întrebau 
ce este aceasta. 

Iar fericitul episcop Pavel, înțelegând cu duhul, a zis către toată mulţimea poporu- 
lui: "Maica Xenia a adormit şi pentru dânsa este semnul minunii". Şi îndată, sfâr- 
şind Liturghia, s-a întors în cetate cu tot poporul care fusese la praznic şi aflară ce- 
tăţenii, precum le-a spus lor episcopul, pe Sfânta Xenia moartă. 


Deci, s-a adunat la mânăstirea de fecioare mare mulţime de bărbaţi şi de femei cu 
copii, atraşi de semnul cel văzut pe cer, şi strigau, zicând: "Slavă Ţie, Hristoase 
Dumnezeule, că mulțime de sfinţi Ți-au plăcut ie în taină! Slavă Ție, Cuvântul lui 
Dumnezeu, cel ce 'Te-ai întrupat şi de bunăvoie Te-ai răstignit pentru noi păcătoşii, 
că ai arătat tuturor comoara Ta cea mare, care până acum aici era tăinuită! Slavă 
Ție, Stăpâne, că pe a Ta cetate, Milasa, ai învrednicit-o ca să fie cămară şi vistierie 
a comorii Tale acesteia, care a ţinut întru sine până acum pe acest mărgăritar prea 
scump, de mare preţ, pe sfânta Ta mireasă, pe care ai luat-o în cămara Ta cea ce- 
rească, iar curatul şi sfântul ei trup l-ai lăsat cetăţii Tale spre pază!". 


Astfel, toţi plângând şi privind spre cununa şi crucea care se vedeau pe cer, tot 
poporul cel iubitor de Hristos, dar mai ales partea femeiască, cuprinzându-se de 
râvnă, cu mare glas striga către Sfântul episcop Pavel: "Să nu ascunzi slava cetăţii 
noastre, cuvioase episcop, nici să taci laudele noastre, să nu ascunzi pe mărtu- 
risitorul cel arătat nouă de Dumnezeu. Arată făclia cea luminoasă, care până acum 
a fost sub obroc, şi în taină a luminat. Arat-o la toţi, ca să vadă toţi potrivnicii 
noştri, şi să cunoască la ce fel de stăpân slujim. Să vadă elinii şi să se ruşineze. Să 
vadă iudeii taina Crucii şi să cunoască că Acela pe care ei L-au răstignit, este Dum- 
nezeu. Să vadă toţi cei ce vrăjmăşesc asupra Crucii lui Hristos şi să se tânguiască. 
Să vadă cum şi după moarte prea măreşte pe robii Săi, Stăpânul îngerilor, să vadă 
toţi cu ce slavă se încununează de la Dumnezeu Xenia, mireasa Lui, ea, care de 
oameni se socotea că este străină neştiută şi roabă; să vadă toţi de ce fel de dar şi 
cinste s-a învrednicit cetatea noastră cea săracă”. 


Deci, poporul cu episcopul şi cu prezbiterii s-au apropiat de cinstitul trup al Sfintei 
Xenia şi punându-l pe pat, precum se cade, au aprins multe lumânări şi tămâie, iar 
episcopul împreună cu prezbiterii au luat patul pe umerii lor şi cântând, s-au dus în 
mijlocul cetăţii. 


Și se mirau toţi de minunea cea prea slăvită, ce se făcea, căci, când mergeau cu pa- 
tul pe care era dus trupul sfintei, mergea deasupra patului şi cununa cea cu crucea 
arătată pe cer, iar când au pus patul în mijlocul cetăţii, a stat şi cununa deasupra 
patului. Şi s-au adunat şi din satele de prin împrejurimi mulțime de popor fără de 
număr, văzând acel semn prea luminat pe cer, şi s-a umplut cetatea de adunarea po- 
porului, încât era într-însa mare strâmtoare. lar fericitul episcop Pavel, cu poporul, 

tot în noaptea aceea spre duminică, a petrecut-o lingă sfânta, priveghind şi cântând 
până la ziuă. Şi multe tămăduiri se făceau de la moaştele ei, pentru că toţi, de orice 
boală erau cuprinşi, numai cât se atingeau de patul sfintei, îndată dobândeau tămă- 
duire. 


Sosind ziua Sfintei Duminici, au acoperit cu pânze curate cinstitul trup al cuvioasei 
Xenia şi cântând deasupra gropii, au dus-o până la locul ce se cheamă Sichinie, 
care este la intrarea cetăţii dinspre miazăzi; căci mai înainte de mutarea sa, sfântă a 
poftit ca acolo să-i pună trupul ei. Şi vedea iarăşi tot poporul că trupul ei ducându- 
se cu patul, mergea şi cununa cea de stele cu crucea cea văzută pe cer, urmând 
patului; şi iarăşi când se oprea patul, sta deasupra şi cununa aceea. Apoi, făcându- 
se îngroparea, au împărțit oamenii între ei în mici bucăţi, pânzele cele subțiri, ce au 
fost pe cinstitele moaşte şi le păstrau la dânşii cu credinţă, spre tămăduirea a dife- 
rite boli. 


Deci, ungând episcopul cu mir sfântul trup al cuvioasei Xenia, după obicei, l-a pus 
în mormânt nou, şi desăvârşindu-se cinstita îngropare, îndată cunună de stele care 
strălucea pe cer s-a făcut nevăzută. Şi multe tămăduiri se dădeau de la mormântul 
sfintei, tuturor celor ce cu credinţă se apropiau. 


lar nu după multă vreme, a murit şi una din roabele cuvioasei Xenia, apoi după 
dânsa şi cealaltă degrab s-a dus la veşnica viaţă, şi le-au îngropat pe amândouă la 
picioarele sfintei lor stăpâne. 


Când era să moară cea de-a doua, au venit la dânsa toate monahiile, şi jurând-o, o 
rugau, să le spună toate faptele cuvioasei Xenia; iar ea văzându-se că este acum 
spre sfârşit, le-a spus cu de-amănuntul toate cele despre sfânta: din care părinţi şi 
de unde a fost şi pentru care pricină a fugit de acasă şi din patria sa cu amândouă 
roabele sale; apoi, cum şi-a tăinuit numele ei, pentru că numele ei din naştere era 
Eusebia, şi l-a schimbat în Xenia, de vreme ce se înstrăina pentru dragostea lui 
Dumnezeu; şi toţi s-au înştiinţat despre viaţa cea neştiută a miresei lui Hristos, Xe- 
nia. 


Astfel, această cuvioasă a plăcut lui Dumnezeu, căci, deşi de lume era străină, dar 
cerului era locuitoare. Văzută era în trup, dar s-a asemănat cu îngerii cei fără de 
trup. S-a dezbrăcat de trup, ca de o haină şi a călcat pe diavolul, ca pe un balaur. A 
socotit lumea aceasta precum gunoaiele şi şi-a păzit ca pe o nepreţuită comoară 
fecioria sa neprihănită. S-a logodit cu dragostea lui Hristos, s-a încununat cu 
credinţa, şi ceea ce a nădăjduit, aceea a câştigat; iar acum se bucură în cămara 
Mirelui său Celui fără de moarte. Şi cu rugăciunile sale mult ajută credincioşilor, 

pentru că moartea n-a omorât puterile ei, nici facerile de bine ale ei nu le-a 
hotărnicit într-un loc; pentru că multe fapte bune a făcut pentru Hristos; de aceea şi 
Hristos ne arată multă milostivire nouă, dacă cerem sfintele rugăciuni ale iubitei 
Sale mirese. 


După moartea ei, trecând câtăva vreme, a murit şi cuviosul Pavel, episcopul, duho- 
vnicescul părinte al Sfintei Xenia, placând şi acela lui Dumnezeu desăvârşit; căci 
cu rugăciunile lui se goneau diavolii, şi toate boalele se tămăduiau; şi a fost în- 
gropat în biserica Sfântului apostol Andrei, unde a fost mai înainte egumen, iar su- 
fletul său cel sfânt a stat înaintea lui Dumnezeu, întru slava sfinților. Cu a cărui 
caldă folosire către Dumnezeu şi cu rugăciunile cuvioasei Eusebia, care s-a numit 
Xenia, şi cu ale amândurora sfintelor roabelor ei, Domnul să ne învrednicească şi 
pe noi milei Sale, acum şi pururea şi în vecii vecilor. Amin. 

Sinaxar - Pomenirea prea cuvioasei maicii noastre Xenia 


In această lună, în ziua a douăzeci şi patra, pomenirea prea cuvioasei maicii 
noastre Xenia. 


Această fericită şi pururea pomenită Xenia era din marea cetate a Romei, din neam 
cinstit şi râvnitor. Deci, vrând părinţii ei să o mărite şi pregătind nunta, ea s-a scu- 
lat şi a fugit din cămara de nuntă, împreună cu alte două femei tinere, slujitoarele 
ei. Călătorind pe mare şi trecând prin Alexandria, a sosit în ostrovul Cos. 


De aici, fiind îndemnată spre viaţa călugărească de minunatul ieromonah Pavel, s-a 
aşezat în cetatea Milassa din Careia, unde şi-a făcut o bisericuţă închinată Sfântului 
mucenic Ştefan. În jurul acestui locaş s-a nevoit mult, împreună cu cele două slu- 
jitoare ale ei şi cu alte fecioare, dovedind răbdare şi părăsire a simțului poftelor lu- 
meşti. 


După sfârşitul ei cuvios şi fericit, s-a arătat şi semn de sus. Căci la amiază, pe când 
soarele lumina pământul, s-a ivit o cruce de stele, înconjurată pe din afară şi pe 
dinăuntru cu un cearcăn, încât părea a fi o cunună dată de Dumnezeu fericitei, pen- 
tru postul cel îndelungat, pentru priveghere, pentru dormitul pe pământ şi pentru 
feciorie. După îngroparea ei în pământ nu s-au mai văzut crucea de stele şi cele do- 
uă cearcăne. 

Despre viaţa sfintei a povestit una din slujitoare, pe când se săvârşea: din ce ţară şi 
din ce neam era, că la părinți se chema Evsevia şi că vrând să trăiască necunoscută 
a luat numele de Xenia. 

Sinaxar - Sfânta cuvioasă Xenia din Roma (Tedeum) 


Sfânta Xenia era din Roma, fiică de bun neam, tatăl ei fiind senator, bun creştin şi 
râvnitor în cele dumnezeieşti. Ajungând la vârsta maturității şi fiind pregătite toate 
cele de nuntă, Xenia a fugit de acasă împreună cu alte două fete tinere, credin- 
cioasele ei slujnice, dorind toate a se face „miresele lui Hristos-Domnul”, prin 
veşnica feciorie şi înţelepciune. Și luând ea puţin aur şi îmbrăcăminte bărbătească, 
s-a urcat cu slujnicele sale pe o corabie şi, călătorind pe mare şi străbătând multe 
locuri, a ajuns în insula Cos. 


Lepădându-şi hainele bărbătești, l-a întâlnit pe acea insulă pe omul lui Dumnezeu, 
preotul Pavel, care venea de la Locurile Sfinte şi pe care l-a rugat să le fie lor în- 
drumător duhovnicesc. 


Indrumate fiind de Pavel, au venit în cetatea Milasa şi făcând acolo cu aurul pe ca- 
re-l aveau o bisericuţă cu hramul Sfântului apostol, întâiul mucenic şi arhidiacon 
Ștefan şi mai multe chilii, au întemeiat împreună cu alte câteva fecioare o mănă- 
stire. 


Fericita Xenia a arătat atâta râvnă şi răbdare în potolirea poftelor trupeşti, încât s-a 
făcut pe sine pildă a vieţuirii cereşti în trup omenesc. 

Îndată după moartea ei, fiind amiază şi soarele strălucind cu putere, pe cer s-a ară- 
tat o cruce mare din stele luminoase, cuprinsă într-un cerc de alte stele, semn care 
părea a fi o cunună dată fericitei de Dumnezeu, proslăvind ostenelile şi râvna dra- 
gostei sale pentru Hristos. 


Crucea a dispărut de pe cer după ce a fost îngropat trupul sfintei. Și s-au descoperit 
atunci şi cele despre Sfânta Xenia, fiind spuse din ce ţară şi din ce neam era feri- 
cita, precum şi numele ei cel adevărat, Eusebia. Căci vrând a rămâne ea necuno- 

scută, şi-a luat numele de Xenia, care înseamnă „cea străină”. 

Iulian Dumitraşcu - Calendar Ortodox - Sfânta cuvioasă Xenia din Roma; 
Sfânta Xenia din Petersburg (Tedeum) 


Sfânta cuvioasă Xenia din Roma 


Evsevia (cu numele de călugărie Xenia) a fost fiica unui însemnat dregător din Ro- 
ma. Şi-a părăsit părinţii şi lumea cu plăcerile ei şi bucuriile ei, pentru a trăi tot re- 
stul vieţii în rugăciune către Dumnezeu, în post şi priveghere şi în sărăcie de bună 
voie. Tatăl Evseviei era creştin. 


Cum avea mulţi prieteni, şi-a logodit fata de timpuriu cu un fiu de senator. A fost 
multă bucurie în casa înaltului dregător, însă Evsevia nu preţuia nimic din înţelesul 
lumii şi în timp ce părinţii ei se pregăteau de nuntă, ea a dispărut de acasă îm- 
preună cu două slujitoare creştine. Gândul Evseviei era să ajungă în Alexandria 
Egiptului. 


Ca să fie greu de găsit şi-a schimbat numele: din Evsevia şi-a luat numele Xenia, 
adică „străina”, nume păstrat şi în călugărie. Corabia cu care călătoreau s-a oprit în 
insula Cos din arhipelagul Sporadelor, o insulă mică (290 km), chiar lângă ţărmul 
Asiei Mici. Cele trei fugare, Xenia şi slujitoarele sale, au rămas aici. 


XP PP PP IP IP 3 3 II II II 2 DE E E XX 
Xp e IP IP 5 E II II II 2 E E E E E XX 


Ar De Dr dr dr Dr Dr dr dr dr dr dr dr dr dr dr dr de de dr dr Ar A A 


Tie De de De Ar De De De De De De Dr Dr de De De dr De Dr Dr de de de dr dr d 


Xp XP XP IP IP IE E 2 E 30 E 3 2 2 2 2 E 30 30 IE IE 2 E E E XX 


În timp ce îşi căutau un loc în care să se aşeze până la sfârşitul vieţii, Dumnezeu le- 
a trimis un povăţuitor şi părinte sufletesc, pe cuviosul Pavel, bătrânul stareţ al Mă- 
năstirii „Sfântul apostol Andrei” din Caria, de dincolo de țărm. 


După ce a aflat taina vieţii lor şi dorinţa de a trăi pentru Mântuitorul lisus Hristos, 
le-a dus în oraşul Milassa (azi Milas) din Caria, le-a tuns în monahism şi le-a aşe- 
zat într-un loc liniştit. Xenia a zidit acolo o biserică cu hramul întâiului mucenic şi 
arhidiacon Ştefan. 


După un timp, au venit aici şi alte fecioare, întemeindu-se şi o mănăstire în jurul 
acelui locaş de cult, Xenia fiind stareță. La cererea Xeniei, cele două slujitoare, 
acum maici, nu au spus nimănui faptul că stareţa lor face parte dintr-un neam în- 
stărit. 


Abia după mult timp, după moartea şi îngroparea Xeniei şi a uneia dintre cele două 
maici, s-a aflat adevărul şi viaţa cuvioasei Xenia. 


Ultima fugară, slujitoarea de odinioară, nu a putut să-şi dea sufletul până nu a des- 
tăinuit celorlalte maici din Mănăstirea „Sfântul Ştefan”, că fosta lor stareță, Xenia, 
fugise din lume din fragedă tinereţe, chiar în pragul cununiei cu un fiu de senator, 
făcând aceasta pentru a urma chemării Mirelui lisus Hristos. 


Tropar, glasul 8: Întru tine, maică, cu osârdie s-a mântuit cel după chip; că luând 
crucea, ai urmat lui Hristos; şi lucrând, ai învăţat să nu se uite la trup, căci este 
trecător; ci, să poarte grijă de suflet, de lucrul cel nemuritor. Pentru aceasta şi cu 
îngerii împreună se bucură, prea cuvioasă maică Xenia, duhul tău. 


Sfânta Xenia din Sankt Petersburg 


Sfânta Xenia a trăit în secolul al 18-lea, în Rusia imperială. Cel mai probabil anul 
naşterii este 1730. 


S-a căsătorit cu ofițerul Andrei Teodorovici, însă după patru ani de mariaj, soţul ei 
a trecut la cele veşnice în urma unei petreceri. 


Evenimentul nefericit i-a marcat profund viaţa, iar din acel moment s-a dedicat în 
totalitate trăirii duhovniceşti. 


De la înmormântare, Sfânta Xenia s-a prezentat cu numele soțului spunând tuturor 
că nu a murit Andrei Teodorovici, ci Xenia Grigorievna. Andrei Teodorovici este 

aici, în fața voastră, el trăiește şi va trăi mult de acum înainte, va trăi veşnic, spu- 
nea Sfânta Xenia. 


La cimitir, sfânta le-a cerut celor prezenţi să se roage pentru „odihna veşnică a roa- 
bei lui Dumnezeu Xenia”, menţionând că „bietul Andrei Teodorovici a rămas or- 
fan, a rămas singur pe lume”. 


Sfânta Xenia este ocrotitoarea oraşului Sankt Petersburg; 

A rămas văduvă la vârsta de 26 ani; 

Face parte din categoria sfinţilor nebuni pentru Hristos; 

Este sărbătorită în 24 ianuarie; 

A pribegit 45 de ani, ducând o viaţă austeră în rugăciune continuă; 


După moartea soţului, a împărțit toată averea săracilor şi Bisericii, iar rudele au 
calificat gestul ca un act de nebunie şi au raportat-o autorităţilor competente. În ur- 
ma examinării, sfânta a fost declarată sănătoasă din punct de vedere mintal şi a fost 
lăsată în pace. 


Îşi petrecea zilele pe străzile din Sankt Petersburg, în deplină smerenie şi sărăcie, 
iar în timpul nopţii se ruga neîncetat pe un câmp din apropiere. Pentru viaţa austeră 
şi comportamentul ei, sfânta a fost considerată nebună fiind, de multe ori, supusă 
umilinţelor publice. 

După o perioadă, Sfânta Xenia a părăsit oraşul, iar timp de opt ani a mers în pele- 
rinaj la părinții duhovniceşti ai Rusiei, în pustiu, cărora le-a cerut sfaturi pentru 
mântuire. 


S-a întors în Sankt Petersburg, iar după o perioadă oamenii au simţit prezenţa sfin- 
tei ca o binecuvântare pentru oraş. 


Sfânta Xenia s-a bucurat de darul vederii înainte, profeţind moartea împărătesei 
Elizabeta, în 1761. 


A trecut la cele veşnice la vârsta de 71 ani, fiind înmormântată în cimitirul din 
Smolensk. In scurt timp, mormântul ei a devenit un loc de pelerinaj pentru creştinii 
care veneau să-i ceară ajutorul. 


Despre Sfânta Xenia găsim informaţii în „Buletinul poliţiei orăşeneşti a Sankt-Pe- 
tersburgului”, nr. 264 şi 272/1847, în care se menţionează faptul că „în urmă cu 40 
de ani sau, poate, cu câţiva ani mai mult, s-a săvârşit aici, în Petersburg, văduva 
cântărețului imperial, Andrei Teodorovici, Xenia Grigorievna...” 


Alte relatare despre viaţa sfintei regăsim pe epitaful pietrei funerare din cimitirul 
Smolensk care ne prezintă în rezumat trăirea ei pământească: „a rămas văduvă la 
vârsta de 26 de ani, a pribegit 45 de ani, şi a trăit 71 de ani; îşi zicea Andrei Teo- 
dorovici”. 

Proloagele din 24 ianuarie 


Luna ianuarie în 24 zile: Pomenirea Sfintei maicii noastre Xenia (sec. V) 


Fericita şi pururea pomenita Xenia a fost din slăvita cetate a Romei, fucă de neam 
cinstit, tatăl ei fiind senator al împărăției, bine credincios şi râvnitor. Deci, ajun- 
gând ea la vârsta nunţii şi toate cele de nuntă gătite fiind, ea a fugit de acasă cu alte 
două femei tinere, credincioasele ei slujnice, dorind împreună toate, a se face mi- 
rese Mirelui celui nestricăcios, lui Hristos Domnul, prin veşnică feciorie şi înţelep- 
ciune, dar această dorire Xenia tăinuind-o înaintea părinților ei, fiind singura lor 
fiică. Şi luând ea puţin aur şi îmbrăcăminte bărbătească, s-a urcat împreună cu 
slujnicele sale în corabie şi făcând călătoria pe mare şi străbătând multe locuri, a 
sosit la insula numită Cos, unde şi-a luat chipul ei femeiesc şi, întâlnind acolo pe 
omul lui Dumnezeu, preotul şi egumenul Pavel, venind de la Locurile Sfinte, l-a 
rugat să le fie lor îndrumător duhovnicesc. 


Deci, îndemnate fiind de dumnezeiescul Pavel, au venit în cetatea Milasa şi, făcând 
acolo, din aurul ce avea, o bisericuţă, cu hramul Sfântului mucenic Ştefan, şi chilii, 
împreună cu alte câteva fecioare au întemeiat o mică mânăstire. 


Și atâta râvnă şi nevoinţă a arătat fericita aceasta Xenia în răbdarea şi părăsirea 
simţirii poftelor lumeşti, încât pildă s-a făcut pe sine, a petrecerii cereşti în trup 
omenesc. Drept aceea, şi semn de sus a primit pentru buna petrecere a vieţii sale. 
Că, îndată după moartea ei, întru amiază fiind şi soarele luminând pământul, s-a 
ivit pe cer o cruce din stele luminoase, cuprinsă într-un ţare de stele, semn care se 
părea a fi ca o cunună dată fericitei de la Dumnezeu, proslăvind ostenelile şi râvna 

dragostei sale pentru Hristos, de vreme ce, după îngroparea trupului ei în pământ, 
semnul acela n-a mai fost văzut. 


Și s-au descoperit atunci şi cele despre Sfânta, spunându-le pe patul de moarte, una 
din slujnicele ei, din ce ţară şi din ce neam se trage fericita, precum şi numele ei cel 
de la părinţi, Evsevia, că vrând a nu fi cunoscută, şi-a pus ea numele de Xenia, care 
însemnează "Cea străină". 


Și aşa, cu sârguitoare osteneală, a lucrării şi a gândirii s-a mutat fericita la Hristos, 
mult doritul ei Mire. 


Dumnezeului nostru, slavă ! 


Întru această zi, cuvânt al Sfântului loan Gură de Aur, despre milostenia făcută 
din osteneala dreaptă, nu din jafuri. 


Zis-a Domnul: "Faceţi-vă prieteni cu bogăţiile nedrepte, ca să intraţi în casele cele 
veşnice." Şi zicând aşa: "din bogăţiile nedrepte", a arătat că, adică îndreptarea ta să 
se facă în vremea de acum. Ceea ce, adică rău ai câştigat, să împarţi bine. Adunată- 
i din nedreptate, acum căindu-te să risipeşti cele adunate. Că nu aceasta este fapta 
bună, ca să dai, din acelea, o parte, ci, a se lipsi de toate acelea, este lucru bun. De 
vreme ce, cea mai grea fărădelege este că adică de la unul a apuca şi altuia a da. 


lar de faci milostenie din nedreptate, apoi să miluieşti pe aceia pe care I-ai asuprit. 
Că nu acela ce miluieşte pe mulţi este milostiv, ci acela ce nici pe unul nu asu- 
preşte, nici îi face nedreptate, pentru că cei ce nu se depărtează de la nedreptăţi şi 
aduc daruri lui Dumnezeu, aceia neprimiţi sunt. Căci scris este: "Jertfele celor fără 
de lege, urâte sunt lui Dumnezeu." 


Mai bine este a nu câştiga o avere ca aceea, decât a o da lui Dumnezeu cu făţăr- 
nicie. 


Iar, pentru cei ce nu fac milostenie la săraci, zice proorocul: "Cela ce-şi astupă ure- 
chile sale, ca să nu audă pe săraci, şi el însuşi, oarecând va striga şi nu-l va auzi ni- 
menea." Drept aceea, se cade a pune în minte mila şi judecata, adică să câştigăm 
după dreptate şi să împărţim milostenie, după cum este scris, ca prin aceasta să ne 
apropiem de Dumnezeu. Deci, întru aceasta, să se cerceteze cu dinadinsul fiecare 
pe sine şi să se socotească: oare, dintru ale sale osteneli are bogăţia din care voieşte 
să aducă daruri lui Dumnezeu, ori poate a făcut silă celor neputincioşi, sau a jefuit 

pe cei de sub stăpânirea lui ? Că, măcar de eşti şi stăpânitor, să nu faci silă, nici să 
jefuieşti, ci, de ţi se va întâmpla ţie şi să ai stăpânire, să arăţi, mai ales, dreptatea ta. 


Iar, de vei lua de la săraci şi vei da la alţi săraci, apoi mai bine este ţie să nu je- 
fuieşti cele străine, nici să faci cu ele milostenie, ca să nu-ţi faci jertfa ta urâtă, apu- 
când a o aduce din nedreptate. Ci, cu ceea ce voieşti să miluieşti pe alt sărac, mai 
bine să-l miluieşti pe acela căruia i-ai făcut nedreptate. Că Dumnezeu nu primeşte 
jafuri şi apucături. Pentru că milostenie din nedreptate nu se face, nici din blestem 
nu vine binecuvântare, nici din lacrimi, veselie. Drept aceea, rogu-vă pe voi, în tot 
locul să vă socotiți şi să vă păziţi pe voi şi să vă siliţi a face poruncile Domnului, ca 
să aflați odihnă sufletelor voastre. 


Intru această zi, cuvânt despre lov, despre iubirea de săraci. 


Ascultaţi ce grăieşte Scriptura despre lov, câtă avere avea, cirezi de boi şi oi şi că- 
mile şi toată cealaltă avere pe care Dumnezeu o încredinţase lui, pe toată a ars-o 
focul. Şi lov n-a zis un cuvânt de răzvrătire, ci a zis: "Domnul a dat, Domnul a 
luat". Ascultă şi vezi, el atât de multe pierzând, n-a defăimat, ci, când le-a primit, a 
lăudat pe Dumnezeu, iar când s-au luat de la dânsul, nu s-a jelit. 


lar oamenii, cei de acum, când primesc şi iau, nici nu-şi aduc aminte de Acela ce 
le-a dat lor, iar când le pierd şi se păgubesc, atunci încep a defăima pe Făcătorul, 
numărându-şi vredniciile lor. 


De au dat vreo măsură de grâu, sau o pâine la săraci, de au aprins o lumânare la bi- 
serică, sau de au adus spre jertfă un ied, apoi le pomenesc şi zic: "Am făcut aceste 
fapte bune de ce, dar, au venit asupra noastră aceste răutăţi?” Însă, se cade nu nu- 
mai să nu pomeneşti acele mici fapte bune, ci, mai vârtos, să-ţi aduci aminte de 
cele mai de seamă porunci ale Legii, pe care nu le-ai făcut. 


Ai aprins, adică, o lumânare în biserică, bine; dar iată a intrat în biserică şi săracul, 
suspinând cu lacrimi din pricina ta şi ţi-a stins strălucirea lumânării tale. 


Sau ai dat cutărui sărac o pâine, ceea ce şi eu adeveresc, dar adu-ţi aminte că tur- 
mele oilor tale au mâncat toată secerătura săracului. Drept aceea, asupreşti mult şi 
faci puţine bunătăţi. Apuci mult şi dai puţine. 


De voieşti să nu fii învinuit, apoi nu năpăstui pe cel sărac, nici pe semenul tău. Pe 
cei scăpătaţi nu-i nedreptăţi, pe văduve nu le asupri, pe sărac nu-l trece cu vederea, 
de la vecini să nu-ţi întorci faţa, pe prieteni să nu-i înşeli, pe cei bătrâni să nu-i mâ- 

nii, pe părinți să-i cinsteşti, de biserică să nu te desparți, de desfrânare să te de- 
părtezi, de iubirea de arginţi să te păzeşti. lubirea faţă de frați să nu o uiţi, vătă- 
marea răutăţii să o goneşti din inima ta şi dragostea să ţi-o sădeşti în inimă. De 
iubirea de străini să nu te lepezi, şi de la adevăr să nu te depărtezi. De clevetiri să 
fugi departe, smerenia să o iubeşti, de sfadă să te îngreţoşezi. Acestea toate să le 
păzeşti şi nu te va cuprinde pe tine răul şi, măcar de ar şi năvăli, dar tu să nu hu- 
leşti. 


Acestea toate le-a făcut lov, sluga Domnului, când au năvălit asupra lui relele ace- 
lea, iar el n-a defăimat, ci a lăudat pe Dumnezeu, zicând: "Fie numele Domnului 
binecuvântat în veci." 


Deci, de ar fi cineva bolnav sau din bogăţie ar cădea, şi de l-ar primi cu răbdarea 
acestuia, apoi şi cununii aceluia vrednic va fi, întru Hristos lisus Domnul nostru, 
căruia Se cuvine slava! Amin. 

lanuaric - lunile 


Pomenirea Sfintei cuvioase Xenia 


Xenia s-a născut la Roma, ca unică fiică a unui senator de frunte. Atrasă de dra- 
gostea lui Dumnezeu, ea a refuzat căsătoria dorită de părinţii ei, a părăsit în taină 
palatul împreună cu două slujnice şi s-a sălăşluit în insula Coş, într-un loc numit 
Mylassa. 


Acolo ea a întemeiat o mânăstire de fecioare în care însăşi a vieţuit în nevoinţe 
ascetice până la moarte. Deşi era cu trupul foarte fragilă, ea avea o minunată tărie 
în postiri, rugăciuni şi privegheri de toată noaptea, pe multe petrecindu-şi-le în 


se ASE A a 


stire; iar pâinea pe care o mânca o presăra adesea cu cenuşă din cădelniţă. 


La ceasul morţii ei (care s-a întâmplat în anul 450 d. Hr.), un semn minunat s-a ară- 
tat deasupra mânăstirii: o cunună de stele având închipuit în mijloc semnul Sfintei 
Cruci, mai luminos şi mai arzător decât soarele. 


Mulţi bolnavi au aflat tămăduire desăvârşită la sfintele ei moaşte. Fostele ei sluj- 
nice ei, acum călugăriţe, au continuat exemplul stareţei lor până la moarte şi după 

dorinţele lor, au fost înmormântate la picioarele cuvioasei lor stareţe, Xenia [Străi- 
na]. 


Pomenirea Sfântului sfinţit mucenic Vavila 


Vavila era preot în Sicilia. EI a luat mucenicia pentru Hristos împreună cu doi 
ucenici ai săi, în veacul al treilea. 


Pomenirea Sfântului cuvios Macedonie 


Macedonie era un monah de neam sirian. EI a început să guste pâine coaptă doar 
spre bătrâneţe, căci mai înainte se hrănea doar cu seminţe de orz muiate în apă. El 
a adormit cu pace la anul 418 d. Hr. 


Pomenirea cuviosului Filon, episcopul Ciprului 


Când Sfântul Epifanie a fost chemat la Roma ca să o ajute pe sora împăratului 
Honorius cu rugăciunile lui, el I-a sfințit episcop pe acest Filon. Filon a fost mare 
exeget al Pentateuhului şi al Cântării Cântărilor. El a adormit cu pace în veacul al 
cincilea. 


Pomenirea Sfântului cuvios Dionisie din Muntele Olimpului 


Acest Sfânt Dionisie era făcător de minuni care trăia în nevoinţe călugărești în 
Muntele Olimpului [Turcia de azi]. El fusese tuns în chipul îngeresc în Sfântul 
Munte Athos, unde fusese stareţ al Mânăstirii Filotheu. 


Către sfârşitul vieţii, el s-a retras să se liniştească în Muntele Olimpului, unde a 
adormit cu pace în veacul al şaisprezecelea. 


Cântare de laudă la Sfânta Xenia 


Fecioara Xenia, precum şi Agnia, 
Precum şi slăvitele Tecla sau Anastasia, 
Nu a voit un mire pământesc, 

Ci pe Mirele Ceresc, 

Hristos cel fără de moarte, L-a aflat. 


Cu tot sufletul frumusețea Lui a iubit-o, 
Milostivirea şi blândeţea Lui, 

Și curăţenia Lui cea strălucitoare. 


Ea chiar şi palatul senatorial 
Și bogăţiile toate le-a părăsit, 
Pentru Soarele Dreptăţii 
Care în inima ei a strălucit. 


O doar sufletul, sufletul, sufletul! 
Sufletul este adevăratul mire, 
Căci trupul este netrebnic ca iarba ce se arde. 


Deci sufletul ei, adevărata mireasă, 
Xenia a început să şi-l împodobească, 
Cu multe rugăciuni să şi-l spele 

Și să-l hrănească, 

Ca astfel de Împărăţia Cerurilor 
Și de Mirele Hristos 

Să-l învrednicească. 

Nevoinţele Sfintei Xenia 

Mirelui Ceresc I-au fost plăcute, 

Și EI cu multe daruri 

Pe a Sa mireasă o a covârşilt. 


Iar când pe al ei trup sufletul ei curat îl învinse, 
Liniştit precum un rege ce priveşte o cetate cucerită, 


Atunci cu cununa nemuririi 
Stăpânul o încunună 

Și o duse în palatele nemuritoare 
ale bucuriei celei cereşti. 


Acolo unde puterile cereşti 
imne de laudă Făcătorului aduc, 


Acolo Stăpânul o primeşte pe mireasa Sa. 


Cugetare 


În zilele noastre auzim adesea părinţii de copii spunând: „Noi dorim neapărat să-i 
facem o situaţie în viaţă copilului nostru." De aceea îi vedem străduindu-se din 
răsputeri să adune averi, adesea cu nedreptate, să le asigure studii înalte exclusiv în 
meserii care să le aducă copiilor cel mai mare confort trupesc şi cele mai mari be- 

neficii. Şi asta o fac oameni care îşi zic creştini! Dar ei fac aşa pentru că ideile lor 
despre adevăratul confort şi adevăratele beneficii sunt complet greşite. 


Să ascultăm o adevărată mamă creştină şi să auzim cu ce cuvinte l-a pregătit ea 
pentru adevărata viaţă pe fiul ei! Iată cum i-a orăit EEE pe câni se 
află pe patul ei de moarte, fiului ei în vârstă de doisprezece ani: 


»0 fiul meu, cinste voiesc să am de la tine, când voi fi trecut din această viaţă! 
Fiul meu, cu curaj Să trăieşti intru apărarea credinţei în Hristos şi pentru Sfânt 
Numele Lui să nu pregeți nici viaţa să-ţi dai! Căci nădăjduiesc tare că va înflori 
cununa biruinţei pe creştetul tău, spre cinstea vieţii mele şi mântuirea multora. 
Să nu te înfricoşezi de ameninţări, de tăierea cu sabia, de orice schingiuire, de 
orice răni, de orice foc. 


Nimic să nu te despartă de Stăpânul Hristos, ci tu aţintit să fii cu toată fiinţa ta 
la cer, de unde să aştepţi fără ruşinare veşnica şi bogată răsplată a Dumnezeului 
nostru. Teme-te de măreţia lui Dumnezeu! Teme-te de înfricoşata Sa Judecată, 
şi cutremură-te de Ochiul Său Atoatevăzător, căci cei care se leapădă de EI în 
lumea aceasta moştenesc veşnica osândă şi viermele neadormit în veacul vecilor! 


Cu aceasta să răsplăteşti jertfa maicii tale, o dulcele meu fiu, cu aceasta 
chinurile în care te-am adus pe lume şi cu aceasta toate grijile cele fără număr 
pe care nu am pregetat a le cheltui pentru creşterea ta aleasă! Cu aceasta să-mi 
răsplăteşti, ca să mă învredniceşti a mă numi mamă de mucenic! Sângele pe 
care din mine I-ai primit, nu pregeta să-l verşi pentru Hristos, pentru ca şi eu 
cinstea lui să primesc! Chinurile cu care pentru Domnul vei fi chinuit, nu 
pregeta a le primi, pentru că şi eu, maica ta, prin acel sânge să mă mântuiesc, ca 
fiind unul care însămi prin tine jertfă Mântuitorului îl aduc!” 


Luare aminte 


Să luăm aminte la Stăpânul Hristos învățătorul nostru: 
e La învățătorul care ne învaţă cum trebuie să gândească omul ca să se mân- 
tuiască; 
e La învățătorul care ne învaţă cum trebuie să vorbească omul ca să se mân- 
tuiască; 
e La învățătorul care ne învaţă cum trebuie să trăiască omul ca să se mân- 
tuiască. 

Predică despre Prorocul cel a toate cunoscător, Hristos 
Pentru ce cugetaţi rele în inimile voastre (Matei 9: 4)? 


Când Domnul nostru şi-a îndreptat privirea rostind aceste cuvinte către farisei şi 
cărturari, ei nu uciseseră pe nimeni, nu înşelaseră pe nimeni, nu jefuiseră pe nimeni 
şi - mai mult, ei nici măcar nu scoseseră vreun cuvânt rău asupra cuiva. 


De ce atunci i-a admonestat Domnul atât de dur, pe când ei nici măcar cu cuvântul 
nu păcătuiseră? De ce oare? Pentru aceea că deja atunci, gândurile lor erau rele.lar 
gândul cel rău este păcat! 


Aceasta este înfricoşata veste pe care Hristos o aduce în lume. Cu adevărat, 
gândul cel rău este chiar rădăcina tuturor relelor, căci înainte ca cineva să 
spună Sau şi să facă ceva ce este păcat, el mai întâi a gândit păcatul. Rădăcina 
tuturor păcatelor este în păcatul din gând. Toate celelalte păcate nu sunt decât 
rezultatele celui din gând. Cine vrea să-şi dezrădăcineze păcatele, trebuie mai 
întâi să-şi dezrădăcineze păcatul din gând. 

Cine vrea să împiedece curgerea unei ape care inundă totul trebuie să închidă, să 
oprească mai întâi locul de unde izvorăşte. Prin urmare, nimeni să nu încerce să se 
îndreptăţească! Cum că el nu e păcătos, pentru că „nu a omorât pe nimeni," cănu a 
“jefuit” pe nimeni sau că nu a necinstit sau că nu a minţit niciodată pe nimeni! Căci 
iată suntem cu toţii plini de gânduri de ucidere şi de pradă şi de înşelăciune! 


Că nu am comis niciodată aceste păcate cu fapta a ţinut doar de milostivirea lui 
Dumnezeu şi de împrejurările exterioare. Dar dacă Dumnezeu ar fi îngăduit şi 
dacă împrejurările ar fi fost de aşa natură, cu siguranţă am fi comis acele păcate 
pe care nu le-am avut „decât” în gând! 


Căci şarpele nu e veninos doar atunci când mușcă, ci şi atunci când nu muşcă, căci 
este purtător de venin în sine. 


Prin urmare, nu numai că a gândi răul este păcat, dar este incă şi păcatul păcatelor 
şi originea tuturor păcatelor: este începutul păcatului şi sămânţa şi rădăcina tuturor 
păcatelor. De aceea i-a mustrat Atoate văzătorul şi Atoate cunoscătorul Domn al 
nostru pe cei care gândeau cele rele: Pentru ce cugetaţi cele rele în inimile voa- 
stre? 


O, Doamne Atoate văzătorule şi Atoate cunoscătorule, ajută-ne nouă să ne 
curățim inimile şi minţile de toate gândurile cele rele şi necurate, ca aşa să fie 

Sfânta cuvioasă Xenia Romana, Italia (24 ianuarie) 


Această fericită maică era din cetatea Romei, din neam cinstit şi râvnitor, având 
numele Eusebia. Deci, vrând părinţii săi să o căsătorească şi pregătind nunta, ea se 
sculă şi fugi din cămara de nuntă, împreună cu două slujitoare ale sale. 


Călătorind pe mare ajunseră în Alexandria Egiptului, iar de acolo ajuseră în insula 
Cos unde aflară o casă retrasă şi mică în care sălăşluindu-se se rugau pururea lui 
Dumnezeu să le trimită un povăţuitor. Astfel odată, ieşind din casa lor, aflară un 
bătrân cinstit, cărunt la păr, a cărui faţă era ca a unui înger. 


Sfânta fecioară Eusebia căzu la picioarele lui rugându-l cu lacrimi să nu le treacă 
cu vederea pe dânsele: 


- Ce voieşti să vă fac?, întrebă bătrânul. 
- Să ne fu părinte şi învăţător după Dumnezeu, răpunse sfânta fecioară, şi să ne du- 
ci unde am putea să ne mântuim; pentru că suntem străine şi nu ştim unde să ne du- 


cem, că ne ruşinăm a ne arăta oamenilor. 


Bătrânul, umilindu-se, le luă cu dânsul, căci era egumenul mănăstirii sfântului apo- 
stol Andrei din cetatea Milasa, unde aflând nişte case la un loc liniştit şi aproape de 

biserică, le cumpără sfânta fecioară cu aurul adus de acasă şi ridică o biserică nu 
mare închinată Sfântului întâiului mucenic Ştefan. In scurtă vreme, se rândui a fi 
mănăstire mică de maici unde veniră şi alte fecioare. 


Sfântul Pavel egumenul, căci acesta era numele bătrânului, tunse pe Sfânta Eusebia 
cu numele Xenia, care se tâlcuieşte străină, şi pe cele două însoţitoare ale sale. 


Nu după multă vreme, fiind numit Sfântul Pavel episcop al locului, o sfinţi pe 
Sfânta Xenia diaconiţă, iar aceasta sporea în nevoinţele duhovniceşti, ducând o via- 
ță aspră, suindu-se spre pustniceasca desăvârşire. 


De înfrânarea ei se temeau diavolii şi de postul şi nevoinţa ei biruindu-se, fugeau şi 
nu îndrăzneau a se apropia de dânsa, căci mânca uneori a doua zi, alteori a treia zi, 
iar de multe ori toată săptămâna petrecea fără hrană. Şi când era să primească hra- 
nă, nu mânca nici linte, nici verdeţuri, nici vin, nici untdelemn, nici poame de gră- 
dină, nici orice alte mâncăruri bune, afară numai de puţină pâine, undată cu lacri- 
mile sale. Şi luând din cădelniță cenuşă îşi presăra pâinea sa, făcând astfel în tot 
timpul vieţii sale, după cuvântul proorocesc „Cenușă cu pâine am mâncat şi bău- 
tura mea cu plângere am amestecat”. Şi se sârguia în toată vremea să-şi tăinuiască 
înfrânarea aceasta chiar şi de surorile sale, fără numai celor două roabe ale sale ca- 
re o priveau în taină şi urmau vieţii ei celei îmbunătăţite. 


Atâta trezire era într-însa, încât şedea toată noaptea rugându-se. Uneori îşi pleca 
genunchii de cu seară rugându-se cu multe lacrimi până la vremea Utreniei şi până 
dimineaţa, iar aceasta o făcea cu smerenie, încât mai jos decât toţi se socotea. 


Nu a fost văzută mâniindu-se cândva, nici a întinat viaţa ei cu vreo slavă deşartă şi 
îngâmfare. Faţa ei era smerită, mintea înţeleaptă, căutătura neîmpodobită, trupul 
chinuit de putniceştile osteneli şi inima ei paşnică, nici o tulburare având. 


Arăta tuturor dragoste nemăsurată: pe cei din nevoi îi ajuta, cu cei ce pătimeau, îm- 
preună pătimea, spre păcătoşi se milostivea, iar pe cei rătăciţi îi povăţuia pe calea 
pocăinţei. 


Despre hainele ei nici nu se putea grăi, pentru că purta nişte zdrenţe şi chiar de ace- 
lea se socotea nevrednică. 


Deci astfel bine plăcând Domnului şi ajungând aproape de plecarea sa din lumea 
aceasta, chemă la sine pe surori şi le ceru cu umilință rugăciunile rugându-le să 
spună şi episcopului Pavel, părintele său: 

- Pentru Dumnezeu, cinstite părinte, pomeneşte străinătatea mea; că tu m-ai povă- 
țuit şi m-ai adus în viaţa aceasta; deci roagă-te pentru mine, ca să nu mă ruşineze 
Domnul întru a mea nădejde. 


Auzind acestea, surorile începură a plânge rugând-o să nu le lase orfane şi să se 
roage pentru dânsele. 


Sfânta Xenia le spuse plângând: 

- Ştiţi, surorile mele, că mai înainte decât vremea strigă apostolul Petru, zicând: 
„Nu va zăbovi Domnul făgăduinţa, precum unii o socotesc zăbovire; ci îndelung 
rabdă spre noi, nevrând ca să piară cineva, ci toţi să vină întru pocăință! Şi va veni 
ziua Domnului ca un fur!” Deci acestea ştiindu-le, surorile mele, să nu ne lenevim 
într-această puţină vreme, ci să ne trezim, să aprindem candelele noastre, să luăm 
untdelemn în vasele noastre, să ne pregătim a ieşi întru întâmpinarea Mirelui, de 
vreme ce nu ştim în ce ceas ne va chema pe noi Domnul, că iată secerişul a sosit şi 
lucrătorii sunt gata şi numai porunca Stăpânului o aşteaptă. 


Acestea grăindu-le sfânta, iar ele plângând şi căzând la picioarele ei, cuvioasa îşi 
ridică mâinile ei spre cer şi cu multe lacrimi se rugă aşa: 

- Dumnezeule, cel ce ai acoperit până astăzi străinătatea mea, ascultă-mă pe mine 
săraca şi păcătoasa roaba Ta, fii milostiv roabelor Tale acestea, surorile mele, fere- 
şte-le şi păzeşte-le de toate meşteşugirile diavoleşti, spre slava şi lauda sfântului 
Tău nume. Rogu-mă Ție, Dumnezeul meu, adu-Ţi aminte de aceste două surori ale 
mele, care împreună cu mine s-au înstrăinat pentru dragostea Ta şi precum în acea- 
stă viaţă vremelnică nu s-au despărțit de mine, aşa întru împărăţia Ta, nu ne des- 
părţi pe noi, ci împreună ne învredniceşte în cămara Ta. 


Astfel rugându-se, ceru mai apoi surorilor să o iasă o vreme şi să o lase să se lini- 
ştească puţin. Deci rămânând singură, îşi plecă genunchii şi se rugă, iar apoi întin- 
zându-se în chipul crucii, precum se săvârşeşte la primirea hainei monahale, şi ru- 
gându-se multă vreme cu faţa la pământ, îndată străluci o lumină şi bună mireasmă 
începu a ieşi din biserică. 


Deci intrând surorile îi aflară trupul neînsuflețit şi aşezară cu cinste după buna rân- 
duială în biserică. 


Insă Dumnezeu vrând să arate tuturor comoara care se aflase atâta vreme pe pă- 
mânt, arătă pe cer semn mare şi prea luminat, căci în văzduhul înseninat se arătă în 
văzul tuturor o cunună de stele prea luminoasă având în mijloc o cruce. Astfel 

prinse de veste şi bătrânul episcop. lar când fu dusă la locul de îngropare cununa 
călătorea deodată cu trupul Sfintei Xenia, făcându-se nevăzută după îngropare. 


Până astăzi, moaştele Sfintei Xenia sunt izvor îmbelşugat de tămăduiri şi mân- 
gâiere dăruit fără oprire tuturor celor ce aleargă cu credinţă la caldul ei ajutor. 


Fericita adormire a Sfintei cuvioase Xenia. Miniatură din veacul al XI-lea 
Se ste se 
Udându-ţi aşternutul cu lacrimi, cuvioasă, şi mâncând pâinea cu cenuşă, ai dobân- 


dit mângâierea cea neîmbătrânitoare şi desfătarea Raiului. (din Canonul sfintei ce 
se citeşte la Utrenie) 


Dobândind aripile poleite cu aur ale faptelor bune, ai zburat către înălțimea cerului, 
fericită, ca o porumbiţă nestricată. (din Canonul sfintei ce se citeşte la Utrenie) 


Râu de tămăduiri te-ai arătat, scufundând mările patimilor celor ce cântă: bine eşti 
cuvântat Doamne, Dumnezeul părinţilor noştri. (din Canonul sfintei ce se citeşte la 
Utrenie) 


Bine este cuvântat Domnul, Cel ce a arătat moaştele tale cinstite, liman liniştit de 
vindecări celor ce pururea se primejduiesc în noianul şi valul patimilor; strălucirea 
sihaştrilor şi lauda fecioarelor, purtătoare de Dumnezeu Xenia. (din Canonul sfintei 
ce se citeşte la Utrenie) 


je ag al 

Îr Sfântul Alexandru Nevski (pomenit la 23 noiembrie, 30 august şi 30 mai) şi 
fi Sfânta Xenia Romana 

Sfântul mucenic Boris, Sfânta muceniţă Pistis (Vera) şi Sfânta cuvioasă Xenia 
Romana 

Sfântul apostol şi evanghelist Matei Sfântul ierarh Nicolae şi Sfânta cuvioasă 
Xenia Romana, icoană din veacul al XVIII-lea 

ro.orthodoxwiki - Xenia 


Sfânta cuvioasă Xenia (sau Xenia Romana) a trăit la începuturile creștinismului, în 
secolul al V-lea. Originară din Roma, ea a îmbrăcat haina monahală şi a trăit într-o 
continuă priveghere, înfrânare şi smerenie. Numele monahal pe care şi l-a ales, Xe- 
nia, se traduce prin „străina”, vrând să arate prin acest gest că se înstrăinează de lu- 
mea aceasta, pentru a se dedica numai celor sfinte. Biserica Ortodoxă o prăznuieşte 
la data de 24 ianuarie. 


Viaţa 


Sfânta Xenia s-a născut la Roma, pe la începutul secolului al V-lea, într-o familie 
bogată de senatori. Numele ei de botez era Eusebia. 


La vârsta de 17 ani, în momentul în care părinţii ei îi hotărâseră o căsătorie din 
interes, ea a ales să fugă, împreună cu două slujnice, în Insula Cos (K9s) din Marea 
Egee. A făcut acest lucru din dragoste faţă de Hristos, căci pentru ea adevărata 
logodnă era unirea cu EI. 

A renunţat la numele Eusebia, luându-și numele Xenia (grec. Eevia - străina), vrând 
să arate prin acest gest că se înstrăinează de lumea aceasta, pentru a se dedica nu- 
mai celor sfinte. 


În urma rugăciunilor sale, l-a întâlnit pe ieromonahul Pavel, care a devenit un ade- 
vărat părinte duhovnicesc pentru ea. La îndemnul acestuia, Xenia s-a stabilit în ce- 
tatea Milassa din Caria (o veche provincie romană situată în sud-estul Asiei Mici) 
şi a îmbrăcat haina monahală. 


Aici a ridicat o bisericuţă închinată Sfântului Ştefan întâiul-mucenic, precum şi o 
mică mănăstire, în care se va nevoi împreună cu cele două slujitoare ale sale cu 
care fugise din Roma, dar şi cu alte fecioare din împrejurimile cetății. 


Sfânta Xenia era într-o continuă priveghere, înfrânare şi smerenie. Purta nişte haine 
vechi, dar considera că trupul său este nevrednic chiar şi de acestea. Toată viaţa ei 
era întru umilință şi vărsare a lacrimilor. 


În Sinaxarul zilei în care se face pomenirea ei se spune că „puteai să vezi izvoarele 
apelor în vreme de arșiță secând, decât ochii ei încetând de lacrimi... făcutu-s-au 
lacrimile ei pâine ziua și noaptea. Era străină de lume, însă, locuitoare a cerului. 
A fost văzută în trup, dar s-a asemănat cu îngerii cei fără de trup”. 


Diavolii se temeau de înfrânarea ei şi nu îndrăzneau să se apropie de ea. Mânca 
uneori doar la două zile, iar de multe ori petrecea toată săptămâna fără hrană. lar 
când era să primească hrana, nu mânca verdeţuri, linte, poame de grădină, ci numai 
puţină pâine, udată cu lacrimile sale. Lua din cădelniţă cenuşă şi presăra pâinea sa. 
Aceasta o făcea în tot timpul vieții sale, împlinind cuvântul proorocesc: „Cenușă 
cu pâine am mâncat şi băutura mea cu plângere am amestecat”. 


Adormind întru Domnul Chiril, episcopul cetăţi Milassa, a fost ales în locul lui, 
cuviosul Pavel, egumenul mânăstirii Sfântul Andrei, părintele duhovnicesc al Sfin- 
tei Xenia. Primind vrednicia de episcop, cuviosul Pavel a mers la mănăstirea de 
fecioare şi a sfințit-o pe Xenia ca diaconiță, ca pe una ce era cu adevărat vrednică 
de aceasta. Căci în trup fiind, avea viață îngerească, şi cu toate că fusese crescută 
întru multe dulceți și desfătări, fiind fiică de senator, însă la atât de aspră viață s-a 
deprins, încât pe o cale nouă, neobişnuită, se vedea că se suie spre pustnicească de- 
săvârşire. 


Atâta râvnă era într-însa, încât de cu seara, până în timpul cântării Utreniei, sta 
toată noaptea, ridicându-și mâinile în sus şi rugându-se; şi aşa în toate serile era vă- 

zută de surori în taină, iar uneori plecându-şi genunchii de cu seara, până dimineaţa 
se ruga, cu multe lacrimi, şi astfel întotdeauna slujea Domnului, iar aceasta o făcea 
cu smerenie, pentru că mai jos decât toţi se socotea pe dânsa. 


Atunci când cuvioasa Xenia a trecut la cele veşnice, pe la amiază, pe cer s-a arătat, 
deasupra mănăstirii, o cunună de stele foarte luminoasă având în mijlocul ei o 
cruce, iar această cunună strălucea mai mult decât soarele. Prin acest semn, 
Dumnezeu a dorit să arate tuturor, sfinţenia cuvioasei Xenia. 


Cetăţenii din Milassa, care se aflau la un praznic într-un sat vecin, văzând semnul 
cel de pe cer, se mirau şi întru nepricepere se întrebau ce este acesta. 


Iar episcopul lor, fericitul Pavel, înțelegând cu duhul, a zis către toată mulţimea po- 
porului: „Maica Xenia a adormit şi pentru dânsa este semnul minunii! ”. Şi îndată, 
sfârşind Liturghia, s-a întors în cetate cu tot poporul care fusese la praznic şi aflară 
cetăţenii, precum le-a spus lor episcopul, că Sfânta Xenia murise. 


Viaţa sa a fost cunoscută de ceilalți creştini abia după moartea ei. Cuvioasa Xenia 
le ceruse celor două slujnice ale ei să nu spună nimănui nimic despre viaţa sa - 
astfel că nimeni nu a știut unde și când s-a născut, din ce fel de familie și de ce a 
ales să părăsească lumea aceasta. 


Abia după trecerea sa la cele veşnice slujnicele ei au făcut cunoscut motivul în- 
străinării Xeniei de lume pentru Hristos. 


Imnografie 


Tropar, glasul al 8-lea: Întru tine, Mmaică, cu osârdie s-a mântuit cel după chip; 
căci luând crucea, ai urmat lui Hristos; şi luptând, ai învăţat să nu se uite la trup, 
căci este trecător; ci să poarte grijă de suflet, de lucrul cel nemuritor. Pentru acea- 
sta şi cu îngerii se bucură, cuvioasă Xenia, duhul tău. 


Condac, glasul al 2-lea: Pomenirea ta, cea minunată Xenia, săvârşind noi, cei ce te 
cinstim pe tine cu dragoste, lăudăm pe Hristos, cel ce ţi-a dat ţie întru toate putere 
de tămăduire; pe Acela totdeauna roagă-L pentru noi toţi. 


La Exapostilaria („Luminânda”) Utreniei din 24 ianuarie: Dorind, prea cinstită 
Xenia, locaşul cel ceresc, te-ai înstrăinat, de Dumnezeu purtătoare, ca o iubitoare 
de cucernicie, de patrie, de bogăţie şi de neam; şi ridicându-ţi crucea ta, cu osârdie 

ai alergat către Hristos, cel ce a venit din Fecioara, în chip neobişnuit, să-i mân- 
tuiască pe oameni. 

Moaşte - Capul Sfintei cuvioase Xenia romana 


Pomenirea Sfintei cuvioase Xenia: 
https://www.youtube.com/watch?v=Y8HBSc5d8dU 


După trecerea la cele veşnice, moaştele Sfintei Xenia au fost aşezate în Milassa 
(azi Milas) din Caria. 

După un timp de la trecerea la cele veşnice a Sfintei cuvioase Xenia romana cin- 
stitele ei moaște au fost mutate în Mitropolia din Selymbria pe teritoriul Turciei de 
astăzi. 


In timpul catastrofei din Asia Mică în anul 1922, grecii au trebuit să părăsească 
Selymbria şi să ia cu ei sfinte odoare, printre care şi moaștele Sfintei Xenia. 


Capul Sfintei Xenia a fost adus şi așezat în Biserica Mitropolitană Sfântul loan 
Botezătorul din Kacala (Grecia) unde se află și astăzi. 


Moaştele Sfântei Xenia sunt izvor îmbelşugat de tămăduiri şi mângâiere dăruit fără 
oprire tuturor celor ce aleargă cu credinţă la caldul ei ajutor. 


Moaştele Sfintei cuvioase Xenia romana 


O parte din Sfintele moaşte ale Sfintei cuvioase Xenia se află la Mănăstirea Mihai 
Vodă din București. 

https://pravila.ro/sfanta-cuvioasa-xenia-romana-24-ianuarie/ 

Semnificaţia numelui Xenia (etimologia) 


24 IANUARIE 


"Sfanta Cuvioasă 
XENIA 


Xenia - acest nume este de origine greacă şi este derivat din cuvântul &Evog (xe- 


Li 


nos), care se traduce prin "străina", "străin" şi care derivă din cuvânt. 


Potrivit altor surse, Xenia este o formă colocvială a unui nume precum "Poliksen”. 
In acest sens, putem spune că înseamnă "ospitalier". 


Derivate ale numelui Xenia: 
=> Aksana, Ksenia, Kseniya (Belarus); 
=> Aksinia (bulgară); 
=) Xenia (catalană); 
=> Ksenija, Senka (croată); 
= Xenie (cehă); 
=> Zenia (engleză); 
=> Senja (finlandeză); 
=> Xene (greacă); 
= Ksenija (Latvian); 
=> Ksenija (macedoneană); 
=> Ksenia (poloneză); 
=> Ksenia, Kseniya, Oksana, Oxana, Aksinia, Aksinya, Ksyusha (rusă); 
=> Ksenija, Senka (sârbă); 
=> Ksenija (slovenă); 
=> Ksenia, Kseniya, Oksana, Oxana (ucrainiană). 

Când își post serba ziua de nume cei care poartă numele de Xenia? Conform 
calendarului ortodox, aceştia îşi pot serba ziua de nume în data de 24 ianuarie când 
este pomenit Sfânta cuvioasă Xenia romana. 


"La mulţi ani!" tuturor celor care poartă numele Sfintei cuvioase Xenia. 

Saint Xenia of Rome and her two maidservants 

Troparul Sfintei Cuvioase Xenia 


24 Ianuarie - Glasul 8 


Întru tine, maică, cu osârdie 
s-a mântuit cel după chip; că, 
luând crucea, ai urmat lui 
Hristos; şi lucrând, ai învăţat 
să nu se uite la trup, căci este 
trecător; ci, să poarte grijă de 
suflet, de lucrul cel nemuritor. 
Pentru aceasta şi cu îngerii 
împreună se bucură, 
Preacuvioasă Maică 
Xenia, duhul tău. 

Întru tine, maică, cu osârdie 
s-a mântuit cel după chip; că, 
luând crucea, ai urmat lui 
Hristos; şi lucrând, ai învăţat 
să nu se uite la trup, căci este 
trecător; ci, să poarte grijă de 
suflet, de lucrul cel nemuritor. 
Pentru aceasta şi cu îngerii 
împreună se bucură, 
Preacuvioasă Maică 
Xenia, duhul tău. 

h Bucură-te, Sfântă cuvioasă Xenia! ) 


